Nedeljni horoskop – Od 08. do 14. oktobra 2018. – Lepotica.rs\nNedeljni horoskop – Od 08. do 14. oktobra 2018.\nBy J.D. | 08.10.2018. 0 Comments\nŠta očekuje vaš horoskopski znak od 08. do 14. septembra 2018. pročitajte u nedeljnom horoskopu.\nMlad Mesec u znaku Vage i vašem polju partnerstava uvodi vas i voljenu osobu u fazu novih početaka. No, obzirom da su Mars i retrogradna Venera tokom cele ove sedmice u kvadratnom aspektu – gledajte da taj novi početak ne bude buran i nemiran. Neka bude strastan i pun vruće ljubavi i to će biti apsolutno dovoljno. Svoje ljubomorne reakcije kontrolišite, a ukoliko partner krene da tripuje takve stvari, pokušajte da ne skrenete u svađu. Usamljeni, birajte šta vam više paše – da li povratak neke bivše ljubavi ili jedna strasna i opijajuća priča….ali sa nekim ko je možda zauzet ili ko ne želi nikakvo posebno obavezivanje? Nije neki naročit izbor, da se razumemo, ali trenutno teško da može više od ovoga….\nNedelja koja najavljuje promenljivost, komplikacije u dogovorima, povremeno teskobne ili napete odnose sa onima sa kojima sarađujete. No, da ne bude da je sve baš samo mračno, ova sedmica donosi i mogućnost iznenadne ponude ili poslovne prilike. Čak može doći do šanse da se sa nekim udružite i zajednički pokrenete posao, možda vezan za kompjutere, programerstvo, aplikacije i tako dalje…U ovoj sedmici možete voditi i pregovore vezane za postojeću nadoknadu za vaš rad.\nVaša vladarka Venera korača unazad, sve vreme tokom ove nedelje praveći kvadratni aspekt sa Marsom. Da se razumemo, ovi aspekti su dobri ukoliko imate nameru da živite strast, onu opsesivnu i vrelu sa voljenom osobom iz dana u dan…..ali za sve drugo baš i nisu podsticajni. Šta mogu doneti? Paaaa, mogu doneti nervozu, nesuglasice, to da funkcionišete kroz inat, da sve shvatate previše lično i tako dalje….Ukoliko ne možete da se zatvorite u spavaću sobu u narednih nedelju dana, budite spremni na prilagođavanje i balans….Oni koji su usamljeni preko prijatelja, društvenosti, interneta – mogu brzinski upoznati nekog i još više brzinski uleteti u neku formu odnosa…naravno, zasnovanog na strasti….\nPrelazak vašeg vladara Merkura u znak Škorpije u prvoj polovini sedmice i opozicija koju će napraviti sa Uranom iz vašeg polja tajni mogu izneti na površinu nešto što ste do sada potiskivali, a kod pojedinih – čak i stvari koje ste skrivali od partnera. Čak i da ništa od ovoga nije aktuelno kod vas potrebno je da u danima koji dolaze kontrolišete svoju nervozu. Ukoliko ste usamljeni, mlad Mesec u polju ljubavi ukazuje na nove početke, i to najpre preko poslovnog segmenta. Poznanstvo sa nekim ko vas jako intrigira i ko u vama budi duboke želje i strasti aktuelno je tokom ovog perioda. Proverite samo da li je ova osoba zauzeta ili ne…..mada će nekima od vas to biti potpuno svejedno….\nOdnos u kojem ste, bilo da je to veza ili bračna zajednica, očigledno zahteva velike promene. To je jasno i vama, ali i partneru. Ako se u dužem prethodnom periodu provlači nezadovoljstvo i tinja između vas dvoje, evidentno je da se nešto mora preduzeti. Mlad Mesec daje mogućnosti novog početka, to jest da vi lično shvatite šta je ono što želite – poboljšanje ili prekid, i da u skladu sa tim i krenete da se ponašate. Ukoliko ste usamljeni, pred vama je jedna haotična, ali nadasve zanimljiva sedmica. Kontakti od strane bivših partnera, nove osobe koje se iznebuha pojavljuju u vašem životu, problemi sa osobama koje su vam već neko vreme simpatične, ali i rađanje novih simpatija…..snalazite se u ovoj zbrci kako znate…\nPovremeno imate osećaj da se u odnosu sa emotivnim ili bračnim partnerom ama baš ništa ne dešava onako kako vi želite. Kao da ne možete da upravljate ni jednom situacijom, sve se dešava haotično, uz probleme. Na dnevni red izlaze pitanja za koja ste smatrali da ste ih davnih dana završili, partner je nervozan isto kao i vi. Bilo bi dobro da ne doživljavate sve suviše lično i da pokušate da izbegavate scene i rasprave, a pogotovo ljubomorne ispade. Ukoliko ste usamljeni, čekaju vas šarenoliki kontakti tokom ove sedmice. Ima tu i bivših ljubavi i eks simpatija, ali ima i novih osoba i zanimljivih poznanstava, naročito preko društvenih aktivnosti, prijatelja, interneta. No, konkretno – ništa……\nNeke ljubomorne primedbe ili ispade od strane emotivnog ili bračnog partnera teško podnosite u ovoj sedmici i lako možete planuti i pokrenuti raspravu. Sa druge strane – i u vama je ljubomora pojačana u poslednje vreme, ali se trudite da to kontrolišete, mada je verovatno da u nekom trenutku možete partnera „podbosti“ vrlo nezgodnom primedbom. U svakom slučaju, ovo je nedelja u kojoj je mnogo šansi za problem, a one za mir i stabilnost – morate stvarati i kreirati sami….Ukoliko ste usamljeni, neko iz vaše prošlosti će vas jako iznenaditi ponovnim pojavljivanjem ili kontaktom. Verovatno u prvo vreme nećete biti sigurni da li da se radujete ili da vam bude neprijatno zbog svega….\nMorate biti dosta oprezni po pitanju troškova, jer ste i dalje u periodu u kojem vam novac samo prolazi kroz ruke….\nMerkur u vašem polju novca u opoziciji sa retrogradnim Uranom najpre govori o tome da vas neko na neprijatan način može „podsetiti“ da ste mu dužni…Obazrivo sa ulaganjima.\nNe osećate se sigurno i stabilno u ovoj sedmici u bitnim emotivnim relacijama. Osećaj neispunjenosti samo raste obzirom na to da smatrate da voljena osoba ne pokazuje dovoljno pažnje. Kod nekih od vas počeće da se javljaju i oni dubinski tripovi da drago vam biće šara sa strane, a da vi ne možete da uradite ništa po tom pitanju. S druge strane pak, osećate ludu strast koja kao da samo jača što ste vi nesigurniji, pa ćete svoje frustracije lečiti u spavaćoj sobi. I bolje tako, nego da se raspravljate i džapate. Ne idite u krajnost – nemojte se lečiti nekom drugom osobom! Ukoliko ste usamljeni, ulazite u sedmicu u kojoj su čuda svake vrste moguća. I to ona odjednom, preko noći. Neko ko je malo mlađi od vas dolazi….\nSem problema sa stomakom, prisutna je i izuzetna osetljivost na vremenske prilike. Takođe, imunitet nije baš sjajan, no tamo negde pred kraj sedmice počinjete da se osećate bolje…\nPokušajte da pronađete balans između ličnih obaveza (koje se u ovom periodu uglavnom vrte oko posla i novca) i onoga što pružate voljenoj osobi. Partner počinje ozbiljnije da reaguje na vaše neprisustvo i nedovoljno pokazivanje pažnje i obzira, i nemojte da se začudite ukoliko se u njegovoj glavi budu počele da roje i ljubomorne misli. Pružite sebe više, da ne bi dolazilo do rasprava. Ukoliko ste usamljeni, neko iz prošlosti počinje da šalje „male signale“ – vaše je da li ćete odreagovati ili ne. No, imate vi interesantnih dešavanja i preko prijatelja, interneta, društvenosti – neko malo mlađi od vas ili izuzetno mladolik „ubacuje“ se u vaš život i kreće ozbiljno da vas osvaja…\nMalo, malo pa se nešto pokvari i morate da zovete majstora. Ili naleti neki trošak potpuno neplaniran i izbije vam novac iz džepa. Baš ne volite ovakva iznenađenja….\nMa bili biste vi odlično, samo da se ne nervirate. Više se odmarajte, više kulirajte, ako vam prija – meditirajte. Buda nećete postati, ali ćete se osećati bolje….Stariji – sklonost prehladama.\nMućkajte vitaminske šejkove, sokiće, dajte mašti na volju! Kombinujte voće i povrće – cveklu i šargarepu sa limunom i narandžom….na primer. Pijte čajeve od đumbira sa dosta meda i cimeta – prosto rečeno – malo eksperimentišite, a u isto vreme vodite računa o svom zdravlju!\nRed strasti, red preganjanja, red pozitivne energije, red ljubomorisanja. Ukratko – takav je vaš odnos sa emotivnim ili bračnim partnerom u ovoj sedmici. Da je savršeno – pa baš i nije, ali ne bih rekla da vi ne uspevate da se izborite sa ovim, naprotiv. No, postoje neki odnosi u kojima u drugom delu nedelje mogu isplivati na svetlost dana neke informacije koje bi mogle iz korena protresti vašu vezu. Ukoliko se baš kod vas dogodi takva situacija, sedite i dobro razmislite šta ćete i kako ćete dalje…..Oni koji su usamljeni, kombinacija posao plus prijatelji ili internet je sada udarna za vas. Da, biće i kod vas nekih „povampirenih“ osoba koje su sad baš rešile da vam se jave posle sto godina. Ma dajte, šta će vam to….\nNesporazumi, pogrešno protumačene reči, informacije koje ne moraju biti tačne (ali će vas svejedno ubosti u mozak) obeležiće ovu sedmicu ii odnos sa emotivnim ili bračnim partnerom. Čuvajte se ishitrenih i impulsivnih svađa i rasprava, jer one neće rešiti ama baš ništa. Promenite svoj način komunikacije sa voljenom osobom – ne napadajte odmah, već pokušajte da iskulirate, da sednete i da popričate otvoreno i normalno. Ukoliko ste usamljeni, aktuelna je prošlost, aktuelne su neke ne baš potpuno moralne veze i vezice, aktuelna je tajnost, aktuelni su brzinski kontakti preko prijatelja i interneta. Jedino nije aktuelno nešto „normalno“ što vam neće povremeno kidati živce….\nA na poslu – spektakl. Lepo sami sebe pitate povremeno kako vam uspeva da i dalje budete normalni, obzirom da se na dnevnoj bazi smenjuju čas izuzetno pozitivne, čas vrlo uznemirujuće situacije. Da ne grešim dušu – neke lepe poslovne prilike vam se zaista otvaraju, ali one su skopčane sa ogromnom brzinom i još ogromnijom količinom truda koji morate da uložite. Nekako vi plivate u svemu ovome, a kako – to verovatno samo vi znate. Što je najinteresantnije – čak vam u nekim momentima ovo i prija…\nRelated Itemsbikhoroskophoroskopski znacijaraclavnedeljni horoskoprak\n← Previous Story Mesečni horoskop za OKTOBAR 2018.\nNext Story → Nedeljni horoskop – Od 15. do 21. oktobra 2018.


Jokić ponovo dominira: Očitao lekciju Oklahomi i upisao tripl-dabl (VIDEO) | Košarka | Novosti.rs\nNovosti Online | 15. decembar 2019. 08:30 | Komentara: 2\nKrenuo je Nikola Jokić, krenulo je i Denveru. Posle nekoliko utakmica u kojima nije bio na uobičajenom nivou, srpski reprezentativac je u trijumfu protiv Oklahome (110:102) ostvario tripl-dabl učinak sa 28 poena, 14 skokova i 12 asistencija za nešto malo manje od 35 minuta provedenih na terenu.\nSjajni centar se, za razliku od većine mečeva ove sezone, nije libio da šutira ka košu rivala (11/14 iz igre, 3/6 za tri, 3/4 sa linije slobodnih bacanja), a veliku pomoć imao je u Vilu Bartonu (18 poena i šest skokova), Džamalu Mareju (14 poena), i Džeremiju Grantu (13 poena).\nPročitajte još: Jokić: Kad igramo ovako možemo da pobedimo svakoga\nNagetsi su protiv Tandera opravdali ulogu favorita, a njihova pobeda ni u jednom trenutku nije dolazila u pitanje. Već u prvoj četvrtini su stekli veliku prednost, +16, što je ujedno bilo i najveće vođstvo domaćih na ovoj utakmici.\nDenver je četvrti na Zapadu i ima skor 16-8, dok je Oklahoma 8. i ima 11 trijumfa i 14 poraza.\nMemfis je na svom parketu pobedio Vašington sa 128:111, a Marko Gudurić je za 17 minuta postigao četiri poena i imao tri skoka i dve asistencije.\nNadam se da meteorolozi greše 12.05%\nNije nam prvi put 77.63%


Karaoke mobilni telefon\nKrstarica 15. maja 2004. 00:00\nSvoje glasovne mogućnosti i umetničke sposobnosti verovatno ste već imali prilike da isprobate na karaoke žurkama, čak i preko lokalnih radio i TV stanica. Popularnost ovog vida zabave (radi opuštanja ili ostvarenja skrivenih ambicija) dala je ideju poznatom japanskom operateru mobilne telefonije Vodafone da korisnicima svojih usluga ponudi mobilni telefon sa tom mogućnošću. Taj telefon trebalo bi da se pojavi na tržištu sredinom jula ove godine.\nTelefon koji je poslužio kao osnova za realizaciju ove ideje napravila je kompanija Toshiba. To je model V601T, telefon sa preklapanjem, napravljen u tri različite boje – jarkonarandžastoj, crnoj i beloj. Njegove dimenzije su 49 x 94 x 24 milimetra, a masa 119 grama. Koristi standardne baterije koje mu omogućavaju oko 120 minuta rada u režimu razgovora i oko 330 sati u stand by režimu. Memorijski prostor obezbeđen je zahvaljujući postojanju slota za memorijske kartice SD (Secure Digital).\nGlavni (unutrašnji) ekran ovog telefona je Super Fine Poly-silicon TFT LCD. Ima dijagonalu od 2,2 inča i rezoluciju 320 x 240 piksela, a slika se prikazuje sa 260.000 boja. Pomoćni (spoljašni) ekran je TFCC LCD, sa dijagonalom od jednog inča, rezolucijom 112 x 112 piksela i 65.000 boja. Telefon ima ugrađen i CMOS digitalni fotoaparat sa rezolucijom od 1,3 megapiksela. Pored fotografija, omogućava snimanje video-klipova sa rezolucijom od 320 x 240 piksela i sa 15 frejmova u sekundi.\nOvaj najnoviji Tošibin telefon (V601T) se, prema tome, odlikuje odličnim performansama. Međutim, mogućnost po kojoj se razlikuje od ostalih mobilnih telefona je karaoke funkcija. Da bi se ostvarila ta njegova najatraktivnija aplikacija, najpre treba preuzeti muziku sa Web sajta (usluga koju nudi Vodafone), kao podlogu za vaš umetničko-pevački nastup. Zatim se telefon poveže sa TV prijemnikom i, zahvaljujući specijalnom mikrofonu namenjenom ovoj primeni, nastup može da počne. TV prijemnik će istovremeno reprodukovati sliku, glas i muziku. Koliko će to biti sinhronizovano – zavisi samo od vas. U svakom slučaju, želimo vam dobru zabavu!


08.04.1999 | Astrologie Kalender | Aspekte & Transite | Mundan-Horoskop\n08.04.1999 Astrologie Kalender\nMundan-Horoskop und Transite für den 8. April 1999\nVor 6771 Tagen Wochentag: Donnerstag\n← 7. April 1999\n9. April 1999 →\n↑ 8. April 1999


Mijatović: Pokušaćemo da pobedimo i Amerikance - Košarka, Reprezentacija\nMijatović: Pokušaćemo da pobedimo i Amerikance\nAleksandar Milosavljević 06.07.2013., 21:31\nSelektor omladinske košarkaške reprezentacije Srbije (igrači do 19 godina) Dejan Mijatović nije krio zadovoljstvo nakon pobede njegovih izabranika u polufinalnom duelu Svetskog prvenstva protiv selekcije Australije, ali najavljuje i juriš na zlatnu medalju pa čak i ako protivnik bude selekcija SAD koja je već jednom savladala „orliće“ i apsolutni je favorit na ovom takmičenju.\n„Znali smo da će biti mnogo teška utakmica, daleko delikatnija od one iz grupne faze takmičenja kad smo Australiju pobedili sa više od 20 poena razlike. Oni su sjajan tim, istrajan, nepokolebljiv. Naši igrači koji zaslužuju sve čestitke, bili su psihološki ispražnjeni posle velikog trijumfa protiv Hrvatske, što se videlo već na samom startu susreta. Nismo uspeli da materijalizujemo dominaciju u skoku, šut, pogotovo za tri poena, nas nije služio, izgubili smo mnogo lopti, ali nismo posustajali ni jednog trenutka.\nOva generacija ima taj dar da pobeđuje, čak i u polufinalu Svetskog prvenstva, kad joj ne ide, kad nema svoj dan. Držali smo se našeg zlatnog pravila, jaka odbrana, koncetracija i vera u pobedu svih 40 minuta. To nam se još jednom isplatilo. Nećemo se zadovoljiti ovim uspehom, bez obzira ko nam bude rival u finalu. Ako to budu Amerikanci, koji su apsolutni favoriti, pokušaćemo da ih pobedimo ili bar namučimo još više nego u prvom meču na turniru“ – istakao je Dejan Mijatović, selektor U19 reprezentacije Srbije.\nPrethodna vest Pobeda i dobra igra Zvezde protiv Grashopersa\nSledeća vest Rašović: Moramo bolje\nRašović: Moramo bolje


Govorili su: Helena Vuković, koordinatorka za rad sa zajednicom UG „Egal“, Boris Milićević, gej političar, Anđela Čeh, PR projekta „Stvaranje tolerancije i razumevanja prema LGBT populaciji u srpskom društvu“ koji sprovodi Kancelarija za ljudska i manjinska prava i Đurica Stankov, izvršni direktor Centra za mlade osobe koje žive sa HIV-om i AIDS-om „As“.\n“Iznenađena sam ovolikim odzivom. To pokazuje da postoji velika zainteresovanost ne samo LGBTI zajednice nego i cele javmosti za pitanja kojim se bavimo u ovoj kampanji. Pitanja koja je publika postavljala pokazuju visok nivo zelje za saznanjem, kao i da smo na pravom putu”, rekla je nakon tribine predsednica UG Egal, Vesna Zorić.\nBoris Milićević je naglasio da je neposredni kontakt LGBTI aktivističke zajednice sa najširom javnošću od suštinskog značaja za razbinjanje svih predrasuda prema gej zajednici. “Mi kao zajednica moramo mnogo više da se angažujemo u društvenom životu, a pre svega u političkoj zajednici kako bismo pokazali da nema razloga za strah i mržnju koja se gaji prema LGBTI zajednici, kao i kako bismo rešili svoje probleme. To ne važi samo za lGBTI zajednicu, već za svaku vulnerabilnu grupu”, zaključio je Milićević.\nHelena Vuković, smatra da su glavni problemi sa kojima se susreće LGBTI zajednica nasilje i diskriminacija. “Iako je prošlo više od godinu i po dana od kada sam bila diskriminisana od strane tadašnjeg ministra odbrane, naš sudski sistem nije doneo konačni sud o tom slućaju, što pokazuje u kolikom problemu su sve žrtve diskriminacije”, rekla jeHelena i dodala je da su trans* osobe mnogo više izložene riziku od nasilja nego ostali pripadnici i pripadnice LGBTI zajednice, a da se o tome vrlo malo govori.\nĐurica Stankov, izvršni direktor Centra za osnaživanje mladih osoba koje žive sa HIV-om i AIDS-om “AS”, je upozorio da se ponovo promoviše stereotip da je HIV/AIDS “gej bolest”. “Godinama je čitav pokret protiv HIV/AIDS-a radio na tome da se razbije taj mit i da smo svi ugroženi od seksualno prenosivih infekcija bez obzira na lično svojstvo. Mi u “Asu” to najbolje znamo pošto radimo sa mladima svih društvenih grupa. Mladi posebno mogu da budu žrtve ovakve propagande jer ona za posledicu može da ima da mlade heteriseksualne osobe ode još neodgovorniji seksualni život”, rekao je Stankov.\nPredstavnica Kancelarije za ljudska i manjinska prava je predstavila prvi LGBTI projekat Vlade Srbije i Kancelarije, kojim se promovišu prava i utiče na smanjnje stigme i diskriminacije prema LGBTI osobama. Kancelarija je dodeljivala finansijska sredstva LGBTI organizacijama što pokazuje ozbiljnost i posvećenost Vlade u rešavanju LGBTI pitanja. Srbiju čeka i donošenje zakonskih rešenja za lična dokumenta za trans* osobe, kao i rešavanje statusa istopolnih partnerstava u predstojećem periodu Evropskih integracija, kao deo mera i aktivnosti Akcionog plana za primenu Strategije prevencije i zaštite od diskriminacije.


Postati mama, naročito po prvi put, jedinstveno je iskustvo koje nas u isto vreme čini najsrećnijim, ali i najpreplašenijim stvorenjima na svetu. Koliko god da ste priručnika pročitali, i koliko god da ste bili revnosni tokom trudnoće u pogledu kurseva koji vas pripremaju da što lakše savladate brigu oko novorođenčeta, onog trenutka kada dođete sa bebom kući, sve to nekako iščezne. Zato smo u ovom tekstu odabrali da vam kažemo najosnovnije – o držanju bebe, povijanju, položaju u kom je dojite i sl, što vam može poslužiti kao mini podsetnik u onim trenucima kada će vam biti najviše potrebno.\nZato kada je držite – jedna ruka kao oslonac treba da bude ispod glave, a druga ispod kukova.\nNakon svakog podoja u prvih nekoliko meseci je važno da beba podrigne – kako bi se dobro osećala, bila mirnija, i na kraju kako bi imala bolji san.\nU tome im i vi možete pomoći, tako što ćete bebu okrenuti na stomačić, pridržati joj glavicu i ramena – bradom treba da se oslanja na vaš dlan, i blago je pritisnuti u predelu leđa – kao na fotografiji.\nI na kraju – da vaša beba bude mirisna i čista. Napomenimo da se novorođenčad tokom prvih par nedelja života ne kupaju u kadicama, već se brišu nežnim sunđerom za bebe.\nOnda kada krene pravo kupanje – vodite računa o temperaturi vode, i držite je na svom dlanu po sredini stomačića, okrenutu glavom ka dole.


Saudijski princ poziva na ukidanje zabrane ženama da voze – NovostiDana.rs\nSaudijski princ poziva na ukidanje zabrane ženama da voze\nRIJAD – Član saudijske kraljevske porodice odlučio je da raskine sa tradicijom i pozvao na ukidanje zabrane ženama da voze automobile.\nPrinc Alvalid Bin Talal izjavio je putem društvenih mreža da je došlo krajnje vreme da zvaničnici njegove zemlje dozvole ženama da voze automobile.\nSaudijska Arabija jedina je zemlja na svetu gde je ženama zabranjeno da upravljaju vozilima, napominje Sputnjik.\n„Sprečavati žene da voze automobile danas je pitanje prava slično onima koja ženama zabranjuju da se obrazuju“, napisao je Alvalid na svom nalogu na Tviteru.\nNakon toga, prešao je na nabrajanje finansijskih, ekonomskih, socijalnih, verskih i političkih faktora zbog kojih bi ženama trebalo dozvoliti da voze.\nDozvola ženama da voze automobile dovešće do porasta broja radnih mesta, piše Bin Talal i napominje da je u pitanju nužnost, a ne „društveni luksuz“, kao što je bilo u prošlosti — „hitna društvena potreba zasnovana na stanju ekonomskih okolnosti“.\nBin Talalova viđenja, medutim, ne deli zamenik saudijskog prestolonaslednika princ Muhamed Bin Salman el Saud, koji je prošlog aprila izjavio da nije ubeđen da bi ženama trebalo dozvoliti da voze automobile, navodeći zato društvene, a ne verske razloge.


Evo već drugu godinu za redom prisustvujem Microsoft Sinergiji. Moja očekivanja su prevaziđena! Svakako da je ova godina za mene bila interesantnija, a koliko sam mogao da primetim kod svojih kolega da i oni dele moje mišljenje.\nSvake godine možemo videti veliki broj reklama, ali ono što je ostavilo na mene veliki utisak to su predavanja Damira Dizdarevića, Tomislava Lulića I Aleksandra Mirković.\nPredavanje Damira Dizdarevića "Za ITPRO stručnjake – želite li raditi ovaj posao i za 5 godina?" želim posebno da istaknem. Naime veliki broj kolega koji se bave IT u sveri infrastrukture misli da kako je tehnologija Cloud-a sve više zastupljenija, da će biti sve manje posla. Ovako sam i ja mislio pre sinergije, ali sam shvatio da će posla uvek biti, ako ne još više. O čemu se zapravo radi?\nMi kao IT stručnjaci treba da promenimo pogled na IT. Mnogo se razlikuje IT od pre 5, 6, 7 godina kada sam ja počeo ovim da se bavim. Moramo da prihvatimo to definitivno! Niko nije ni pomišljao da idemo ka tome da nećemo držati infrastrukturu kod nas u našim firmama, nego "gore". To donosi mnogo prednosti: ne mislimo o backup-u, nadogradnji sistema kako hardvera, tako i softvera, sve je dosta lakše. Uz ove olakšice dolaze i novi servisi, ali sve na jednom mestu, a i to treba neko da održava. Tu je taj prostor u kome moramo da se krećemo, šta od servisa koristiti, kako održavati i povećati sigurnost.\nUzdahnite, po podacima koj su predstavljeni na sinergiji do 2020 više od 70% infrastrukture će se nalaziti kod nas, ima još vremena za pripremu.\nDrugo interesantno predavanje je bilo vezano za korisnike u Small business-u. Microsoft je odustao od servera "Small business" i šta sad?\nKolega Tomislav Lulić je na veoma dobar načim prikazao kako da zadovoljimo korisnike koji nisu spremni za velike investicije. A moramo priznati da kod nas na balkanu je tih firmi najviše.\nZa one koje interesuje šta Microsoft može da ponudi korisnicima u Small business-u možete me kontaktirati preko komentara.\nNadam se da vam je blog držao pažnju, a kritike (pozitivne i negativne) očekujem u komentarima.\nComments (0) Posted to Korisni IT članci 10/22/2014 Edit


"Obrazovanje regulisati finalnim sporazumom" - Gorapress.net\nGrađani Kosova od sutra će moći da apliciraju za međunarodnu vozačku dozvoluDanas 46 novo zaraženih koronavirusom na Kosovu, jedan slučaj iz opštine DragašU prostorijama Demokratske Stranke Vatan, upriličen prijem u čast Dana Bošnjaka"Crna Gora se zbog uloge CRKVE pretvara u pravoslavni Iran, SREĆOM na Balkan se vraća AMERIKA, i tome se treba radovati..."Na Kosovu 54 nova slučaja zaraze, izlečeno još 72 lica\n25.04.2019. u 13:21\n"Obrazovanje regulisati finalnim sporazumom"\nIako regulisano Briselskim sporazumom i unutrašnjim uredbama, pitanje priznanja diploma, koje je i Albancima i Srbima potrebno kako zbog nastavka školovanja tako i zbog zaposlenja, nailazi na brojne praktične i političke probleme, pokazalo je istraživanje “Obrazovanje u procesu normalizacije odnosa Beograda i Prištine“.\nObrazovanje je jako važna tema u okviru normalizacije koja može dati perspektivu unapređenja odnosa između zajednica u Srbiji i na Kosovu, ocenili su autori istraživanja, čiji je cilj bio da se sazna koliko se primenjuje Briselski sporazum o međusobnom priznavanju diploma na Kosovu i u Srbiji, a koji je potpisan 2011. dok su u 2016. usvojene njegove izmene.\nPrema tom sporazumu u Srbiji postoji uredba o priznavanju stranih diploma uključujući i visokoškolske ustanove sa Kosova, čije se diplome mogu nostrifikovati. Ali priznavanje kosovskih diploma ne teče glatko, objašnjava Verka Jovanović iz NVO Lanac.\n“Najveći broj Albanaca sa juga Srbije studira na Kosovu, u Makedoniji i Albaniji, oni imaju veliki problem naknadno da se zaposle u Srbiji u javnim institucijama, zato što na zahteve za priznanje diploma u svrhu zapošljavanja čekaju i do dve godine”, kaže Jovanović ističući da nema podataka da li je takva diploma do danas nekom priznata u Srbiji.\nSA druge strane, Srbi na Kosovu podnose zahteve za verifikaciju diploma stečenih na Univerzitetu sa privremenim sedištem u Mitrovici najčešće radi zaposlenja u kosovskim institucijama. Tako je, prema ovom istraživanju, do kraja januara ove godine kosovskoj Komisiji za verifikaciju diploma podneto 1590 zahteva, od čega je odbijeno 38.\nKako ocenjuje Milica Andrić Rakić, autorka istraživanja, proces verifikacije diploma na Kosovu uglavnom teče bez većih problema, ali su evidentirani sledeći nedostaci.\n“Uredbom kosovske vlade verifikacija obuhvata samo univerzitetske diplome ali ne i diplome visokih škola. Isto tako isključene su diplome stečene u periodu između 1999. i 2000. godine dok je ovaj Univerzitet bio razmešten po raznim gradovimau Srbiji”, objašnjava Andrić Rakić.\nAutori istraživanja su ocenili da ne postoji volja da se teme koje su sporne, među kojima je i obrazovanje, otvore kako bi se omogućio normalan život ljudi.\nU istraživanju je istaknuto da je zbog brojnih problema u priznavanju diploma, zatim potrebe za definisanjem trajnog statusa Univerziteta u Mitrovici, te blokiranja distribucije udžbenika iz Srbije za učenike na Kosovu kao i sa Kosova za učenike na jugu Srbije, potreban jedan sveobuhvatni dogovor da se sva pitanja reše.\nJedan od autora istraživanja Stefan Surlić, iz Centra za interdisciplinarne studije Balkana, ističe da su problemi u domenu visokog školstva deo šire dimenzije sukobljenih odnosa Beograda i Prištine, te je funkcionisanje dva paralelna sistema obrazovanja uslovljenjo trenutnom političkom saglasnošću.\n“Funkcionisanje ta dva sistema uvek zavisi trenutnih političkih opredeljenja. Nama je potrebna trajna saglasnost. Mi ustvari imamo trajnu privremenost - privremeni univerzitet, privremeno priznavanje diploma, privremena uredba, i ljudi žive u privremenim životima, dok se neko ne smiluje iz Beograda i Prištine od strane političkih elita, zajedno sa Briselom, da ostvari trajnost i izvesnost života uključujući i obrazovanje”, ističe Surlić.\nU istraživanju, koje je objavljeno u utorak u Beogradu, u okviru projekta Nacionalnog konventa o EU u saradnji sa Institutom za teritorijalni ekonomski razvoj, ističe se da sva parcijalna pitanja, uključujući i obrazovanje, čekaju po strani, jer se očekuje finalni sporazum Beograda i Prištine.\nStoga je poručeno da treba insistirati na pravno-obavezujućem sporazumu kako bi se sva pitanja razrešila pa tako i obrazovanje, kao važno kulturno pravo i identitetsko pitanje.\nZatvorena škola u Vučitrnu, šest nastavnika i dva učenika obolela od koronavirusa\nDa laž mrze i životinje dokazuje ovaj događaj sa mravima i uginulim skakavcem. Subhanallah!\nLjikaj: Na koronavirus biće testirano 1.500 nastavnika, spremni smo da započnemo nastavu


ANALIZA GEOPOLITIČKOG MAGAZINA “LIMES”: CRNA GORA I KOSOVO – MAFIJAŠKE DRŽAVE – Balkanekspresrb.rs\nUticajni magazin Crnu Goru i Kosovo označio kao mafijaške države, između ostalog, i na osnovu podataka italijanskih institucija koje istražuju ilegalnu trgovinu ka Italiji\nVijesti – Limes\nUTICAJNI geopolitički magazin “Limes” označio je Crnu Goru i Kosovo kao “mafijaške države” na mapi kriznih žarišta u okruženju Italije koja utiču na nju.\nNa mapi koja ilustruje tekst “Italija u srcu oluje” jedino su Crna Gora i Kosovo obeležene kao mafijaške države, dok su Srbija, Makedonija, Albanija i Bosna i Hercegovina označene kao “nestabilne”.\nU redakciji jedne od vodećih evropskih publikacija koje se bave geostrateškim pitanjima tvrde da su Crnu Goru i Kosovo kvalifikovali kao “mafijaške države”, između ostalog, i na osnovu podataka italijanskih institucija.\nNa pitanje podgoričkog portala “Vijesti” o podacima koji su korišteni za izradu mape, iz redakcije “Limesa” odgovorili su da je ona bazirana na podacima iz različitih izvora.\n“Među njima su i podaci italijanskih institucija o ilegalnoj trgovini ka Italiji (šverc oružja i droge), u kojima su, između ostalog, balkanski region, a posebno Kosovo i Crna Gora, označeni kao važna čvorišta”, tvrde u redakciji italijanskog magazina.\nNavodi se i da je mapa objavljena u više izdanja časopisa i da se ne vezuje posebno za neki članak. “Vijestima” nije odgovoreno na pitanje da li ocenu da su Kosovo i Crna Gora “mafijaške države” smatraju i dalje aktuelnom. Na mapi su označeni i kriminalni tokovi, od kojih jedan iz Turske i Grčke prelazi preko Kosova i Crne Gore i završava se na severu Italije, dok je Beograd označen kao neuralgična tačka trafikinga koji počinje iz Moskve i Ukrajine.\nU analizi “Limesa” navodi se da je svet u najvećoj krizi od Drugog svetskog rata, jer se brojna neočekivana scenarija mogu otvariti istovremeno.\n“Zasada ih je najmanje pet. Tu je Avganistan, koji nije ništa manje izazovan od ostalih i koji će biti aktuelan i u 2015. godini. Tu je i pitanje odnosa Izraela i Palestinine, kao i Ukraijina. Konflikt u srcu Evrope u kojem su prvi put od 1945. godine promenjene granice vojnom intervencijom. Tu je i rat u Siriji i Iraku, koji možemo zvati “Sirak”, protiv Islamske države. Na kraju, tu je i Libija”, navodi se u tekstu.<\nTagsCrna Gora Kosoivo\nSUBOTICA: U NOVOM ŽEDNIKU POLICIJA PRONAŠLA 18.430 PAKLICA CIGARETA BEZ MARKICA


utorak, 21. jun 2016. 11:27h\nGradski štab za vanredne situacije grada Pančeva obaveštava građane da zahteve povodom štete nastale usled elementarnih nepogoda 20. juna mogu predati u pisanom obliku na pisarnici u Gradskom uslužnom centru Gradske uprave grada Pančeva.\nNa prijavi naznačiti: Komisiji za štetu, uz kratak opis nastale štete, ime, prezime i kontakt telefon i fotografiju ukoliko je poseduju\nNa prijavi naznačiti: Komisiji za štetu, uz kratak opis nastale štete, ime, prezime i kontakt telefon i fotografiju ukoliko je poseduju (nije obavezna).\nZahtevi se mogu odnositi na štetu nastalu na nepokretnostima – objektima i usevima odnosno poljoprivrednom zemljištu. Zahtevi se ne odnose na štetu nastalu na automobilima.\nKomisija će nakon prijema zahteva izaći na teren radi utvrđivanja štete.\nGradski štab za vanredne situacije obaveštava građane da u gradu nakon sinoćnjeg nevremena sve funkcioiše regularno. Sinoć i tokom cele noći dežurne ekipe sanirale su nastale probleme, očišćeni su slivnici, uklonjeno je lišće i granje sa ulica, te se saobraćaj odvija normalno.\nNevreme i pljusak u Pančevu (FOTO, VIDEO)


Uporedite cene za HP J3G86AA grafička karta, HP J 3G 86AA komentari\nHP Grafička karta, Tehnologija GDDR3 128-bit, Memorija 1 GB, Interfejs PCI Express x16, Frekvencija procesora 891 MHz, Rezolucija max 2048x1536, Podržava tehnologiju DirectX 11, Digitalni video format DVI... info\nDetalji o proizvoduIme proizvoda:HP J3G86AAOcena proizvoda:0 od mogućih 5Komentari korisnika:Postavite komentarKategorija:Grafičke karteBrend:HPOpšteSistem hlađenjaAktivno Memorija1 GB TehnologijaGDDR3 128-bit Tip interfejsaPCI Express x16Radni takt891 MHzVideo izlaz Maksimalna rezolucija2048x1536API podrškaDirectX 11 KonektoriDVIVaše mišljenje je bitnoDa li želite da predložite funkciju, prijavite bug ili neispravan podatak? Prijavite grešku\nMožda ste zainteresovani i zaPogledajte ponudu71.043 dinBesplatna isporukaHP ACC VGA NVIDIA Quadro M2000 (4GB), T7T60AApreko 20000din besplatna isporuka,za manje porudzbine 190 dinPogledajte ponudu14.978 dinCena isporuke: 290 dinHP nVidia GeForce GT630 DP 2GB ( 0484005 )Na zalihama. Brzo, Lako, Sigutno + Trajno niske cene!Pogledajte ponudu20.500 dinBesplatna isporukaVGA HP NVIDIA Quadro 600 1gbBesplatna isporuka u Beogradu nasim vozilima. Van Beograda usluge vrsi kurirska sluzba.Pogledajte ponudu37.250 din+ Troškovi isporukeGF GTX 1060 [GV-N1060G1 GAMING-3G]Na zalihama. Pogledajte ponudu35.990 din36.990 din -3%Besplatna isporukaMSI nVidia GeForce GTX 1060 Armor OC 3GB GDDR5 192bit - GTX 1060 ARMOR 3G OCV1Na zalihama. Besplatna dostava za iznose preko 3.000 dinara.\nUpozorenje: cene, linkovi i specifikacije proizvoda za HP J3G86AA su postavile naše listane online prodavnice. Molimo obavestite nas ukoliko naiđete na neku grešku.\nPregled: HP J3G86AA\nPronađite najbolju ponudu za HP J3G86AA (Tehnologija GDDR3 128-bit, Memorija 1 GB, Interfejs PCI Express x16) na portalu ShopMania. Možete kupovati HP J3G86AA u stotinama pouzdanih online prodavnica koje isporučuju na teritoriji cele Srbije, po najboljim cenama za HP J3G86AA. Pročitajte komentare kupaca u našoj grupi, pogledajte slike HP J3G86AA i informišite se o svim njihovim karakteristikama. Samo na portalu ShopMania se mogu pronaći najbolji popusti i rasprodaje upoređujući ponude kategorije grafičke karte, i kupite po najnižim mogućim cenama HP J 3G 86AA grafička karta i hiljade drugih sličnih proizvoda.\nHP J 3G 86AA - Slična pretraga: HP J 3G 86AA, HP J 3 G 86 AA, HP J3 G86 AA, HPJ3G86AA


RTS :: Robin Hud u pidžami, obračun kod Volstrita\nEkonomija Robin Hud u pidžami, obračun kod Volstrita\nFenomen GameStop: Društvene mreže hakuju berzu\nRobin Hud u pidžami, obračun kod Volstrita\nPiše: Miloš Vuković\nsreda, 03. feb 2021, 15:23 -> 16:16\nPoslednja nedelja januara neočekivano je bila uzbudljiva na američkim berzama. Zahvaljujući organizovanoj akciji na društvenim mrežama kojom su naduvavane akcije firme GameStop, neke kompanije kao Melvin Kapital izgubile su desetine milijarde dolara i dovedene na rub bankrota. Mnogi su ovo doživeli kao da su Robin Hud i njegova družina rešili da se revanširaju zloglasnom i bezosećajnom predstavniku bogate elite. Ali da li je to baš tako?\nKompanija Melvin kapital je prošle nedelje postao žrtva sinhronizovane akcije individualnih investitora na američkim berzama koja je dovela do višestrukog rasta cene akcija američkog lanca prodavnica video igara GameStop i još nekih korporacija. To je za posledicu imalo da je za samo par nedelja januara ovaj hedž fond sa sedištem u Njujorku izgubio oko 4,5 milijardi dolara ili 53 odsto svog kapitala. Da bi opstao, Melvin kapital je morao da zatraži novčanu pomoć od poznatih fondova: Point 72, na čijem je čelu legendarni hedž fond menadžer Stiv Koen, koji je ujedno i mentor Gejb Potkina, osnivača Melvina; kao i Citadela, firme koja je u ovom skandalu imala višestruku ulogu.\nTako se završila uzbudljiva poslednja sedmica januara, u kome obično nema mnogo novosti. Mnogi su ovo doživeli kao da su Robin Hud i njegova družina rešili da se revanširaju zloglasnom i bezosećajnom predstavniku bogate elite, liše ga njegovog nepravedno stečenog bogatstva i podele plen onim manje privilegovanim delovima društva, dajući tako doprinos smanjenju nejednakosti.\nNapad na Volstrit\nNotingemski šerif, koji je u ovom slučaju regulatorno telo Securities and Exchange Commission (SEC), već je pokrenuo uviđaj i istražuje ko se krije iza imena družine Robina Huda. U delu javnosti je to pozdravljeno kao pobeda nad zlim hedž fondom i njegovim menadžerima.\nAkcija short squeeze zapravo predstavlja kvarenje igre velikim hedž fondovima koji se „klade" da će akcije nekih firmi padati. I to je zamalo došlo glave Melvin kapitalu. A hedž fondovi su ostali u lošem sećanju još od velike finansijske krize krajem prve decenije 21. veka. Akcija je predstavljena i kao napad na Volstrit i osveta prema najbogatijih jedan odsto.\nTako bi izgledao površan opis ovog događaja kad bismo ocenu bazirali na medijskim naslovima i onome što se može pročitati na društvenim mrežama. Međutim, stvari kao što znamo, retko ispadnu onako kako se u početku čini.\nKako su takozvani mali individualni investitori uspeli da dovedu do ivice bankrotstva hedž fond koji je upravljao sa više od 10 milijardi dolara uloga?\nIspostavilo se da mali investitori mogu koordinisanom akcijom, ako uspostave kritičnu masu, da dovedu do vrtoglavog rasta cene akcija kompanija kao što je GameStop. Za pozicije Melvin kapitala saznali su tako što je firma u redovnom procesu godišnje prijave to javno objavila. Nakon što su izabrali „osetljive pozicije", a to su firme čijom cenom može lako da se manipuliše jer su male i ne treba kupiti puno akcija da bi njihova cena porasla, komunicirali su isključivo preko platforme Reddit. Da bi, na primer, krenuli u akciju short squeeza, kompanija Epl ili Majkrosoft trebalo bi da ulože milijarde dolara, ali s manjim firmama, kao što je GameStop, to je mnogo jeftinije.\nHedž fond je šortovao akcije GameStopa, jer je smatrao da je kompanija precenjena i da će njene akcije padati. A šta šortovanje, zapravo, znači?\nŠta je šortovanje?\nInvestitori koji šortuju akcije očekuju da dobiju profit tako što će pozajmiti akcije od brokera i prodati ih za određen iznos. A onda će, kada dođe vreme, akcije vratiti i moći da ih kupe po mnogo nižoj ceni i da zadrže profit. Šortiranje koje rade hedž fondovi je sasvim legitimna radnja koja ima svoju ekonomsku funkciju tako što doprinosi formiranju realne cene akcija i pospešuje efikasnost tržišta. Smatra se da bi bez šortiranja cene akcija bile mnogo više sklone fluktuacijama.\nGameStop se smatra firmom na zalasku, jer je propustila da, za razliku od konkurencije, ulaže u onlajn tehnologiju i digitalizaciju. Dakle, individualni investitori imali su za cilj da podignu cenu akcija GameStopa što je više moguće kako bi izazvali short squeeze i pokvarili igru velikom hedž fondu.\nRast cene akcija za onoga ko je šortovao znači gubitak. On može da bude mnogo veći nego kod običnog ulaganja. Kada kupite akciju bilo koje kompanije, ono što najviše možete da izgubite jeste inicijalna investicija, odnosno iznos koji ste uložili. Međutim, kad šortujete akciju gubitak može da bude nekoliko puta veći i u teoriji - neograničen.\nRast od 1.625 %\nPreko Redita i njegove popularane zajedince WallStretBets, učesnici su se dogovorili da sinhronizovano, kupujući akcije, podignu cene GameStopa i sličnih firmi, koje stoje na „staklenim nogama" pogođeni kovidom ili tehnološkim promenama, poput prodavnica odeće Ekspres, vlasnika bioskopa AMC ili Blekberija. Time što su pretežno kupovali te opcije, učesnici su bili još uspešniji u svojoj nameri, jer je cena jedne takozvane „kol opcije", koja kupcu daje pravo da kupi akciju po nekoj unapred utvrđenoj ceni, mnogo manja od same akcije. Tako su oni efektivno mogli da kupe mnogo veći broj akcija.\nBrokerske kuće su na drugoj strani u ovoj trgovini, a da bi se zaštitile, one počinju da kupuju akcije te iste firme, u ovom slučaju GameStopa, kako bi smanjile svoje gubitke. Pod takvim pritiskom, zakon ponude i tražnje počinje da deluje, dižući cenu GameStop akcija u nebo, tako da su one za nepunih mesec dana porasle za neverovatnih 1.625 odsto.\nUsled rasta cene GameStopa, Melvin koji je imao šort poziciju na to ime, počeo je da ređa gubitke, što je imalo dvostruki efekat. Prvo, unutrašnja kontrola rizika zahteva da se šort pozicije u gubitku zatvore, kako bi se ograničila mogućnost daljeg gubitka.\nS druge strane, brokeri koji su im pozajmili akcije počinju da zahtevaju dodatno kapitalno pokriće - takozvani margin call. Melvin kapital sada ne samo da mora da pokrije šort pozicije na akcije GameStopa kako bi zaustavio gubitke, već je primoran, kao i drugi hedž fondovi, da proda druge pozicije da bi došao do keša kojim pokriva margin call. Ovakvo trgovanje izaziva širenje nestabilnosti na šire tržište, jer dolazi do pada cena većeg broja akcija.\nKako je sve ovo moguće i zašto baš sada?\nPostoji nekoliko predispozicija koje su ovo omogućile. Prvo, to je razvoj tehnologije i pojava platformi za trgovinu koje svojim korisnicima omogućuju jednostavan pristup i ne naplaćuju transakcije.\nDonedavno, individualni investitori su mogli da trguju akcijama samo preko posrednika - brokera čije su provizije bile visoke, čak i do pet odsto. To je navelo zakonodavce da uzmu u zaštitu male investitore. Tako smo za kratko vreme došli od jedne krajnosti u kojoj su mali investitori za svaku izvršenu transakciju dobijali po džepu, do ove druge krajnosti gde su korišćenjem onlajn platformi, trgovanje akcijama mogli da nose u istom džepu - u telefonu. Provizija je nestala i trgovanje akcijama je postalo besplatno.\nVlasnici trejding platformi kao što je Robinhood pristaju da ukinu proviziju kako bi privukli što više klijenata, čije akcije onda prodaju novim igračima na tržištu - high frequency trading firms, koje to umeju da unovče tako što postaju nezaobilazni posrednici u celodnevnoj trgovini između institucija. Time što kontrolišu promet akcija oni imaju informaciju o ponudi i tražnji i formiraju cenu, pri čemu uvek zarade.\nPandemija korona virusa je od marta prošle godine poslala armiju zaposlenih da rade od kuće, da bi američka vlada odmah potom počela da šalje mesečne čekove pomoći svima koji su ostali bez posla. Veliki broj mladih ljudi ostao je tako zakovan u četiri zida i iz kućne dosade počeo da traži nove vidove zabave.\nPojavili su se novi influenseri koji su počeli da promovišu trgovinu akcijama kao novi vid lakog bogaćenja. Tu se posebno izdvaja Barsool Sports, socijalna platforma popularna među mladim ljudima sklonim sportskim kladionicama, koji su sada počeli, usled nedostatka sportskih aktivnosti, da promovišu trgovinu akcijama kao zamenu.\nČetovi na Redit forumu počinju da se fokusiraju na trejding, i tako Wallstreetbets postaje popularna među novopečenim trejderima koji počinju da slede primer uticajnih korisnika. Jedan od njih je Kit Džil, koji ima 34 godine i prošle srede je objavio snimak svog računa u banci na kome se vidi profit od oko 20 miliona dolara - dnevna zarada od trgovine akcija i opcija.\nDa li su zaverenici ovo mogli da postignu sa svakom akcijom? Ne. Pre svega, nije slučajno da su žrtve ove zavere bile one kompanije koje imaju relativno mali broj akcija, a kod kojih je short interest ili odnos broja akcija koje su šortovane i ukupnog broja akcija veliki.\nZnači, akcije Epla, Tesle i ostalih velikih kompanija nisu izložene ovom riziku. Zatim, mnogi veći igrači među hedž fondovima imaju bolju kontrolu rizika nego što se pokazalo kod Melvin kapitala: imaju limitirane šortovane pozicije, ne rade šortovanje malih firmi, sa velikim šort interestom...\nDa li je ovo legalno? Regulativa u SAD je jasna: investitori ne mogu da se udružuju s ciljem da promene cenu akcije. Ono što se dešavalo u proteklih par nedelje podseća na zabranjenu strategiju koja se zove „pump and dump". To nema veze sa pravim investiranjem, gde se radi analiza kompanije, njenih prihoda, izgleda za rast i konkurentnost. Ovde je cilj bio da se cena koordinirano podigne što više kako bi se nanela šteta drugim učesnicima na tržištu, a to je praktično nelegalno.\nNa kraju možemo da ocenimo uspeh akcije sa ideološke strane. Osim po nekog „malog investitora", koji je uspeo na vreme da proda akcije pošto je cena porasla, među dobitnicima su brokerske kuće i same onlajn trejding kompanije kao što su Robinhood i Citadel Secirities.\nKao što sam napomenuo, Citadel ima nekoliko funkcija: on otkupljuje akcije od Robinhooda i kao posrednik u trgovini među institucijama zarađuje ogromni profit; takođe je i broker, i kao vodeći kreator tržišnih tokova na njujorškoj berzi kontroliše 50 odsto izdatih akcija i 32 odsto prometa svih opcija.\nKo na kraju plaća\nZnači, ako je cilj akcije bio da se „kazni" elita, ona nije uspela. Čak, neke poruke koje vidimo od YOLO ekipe (You only live once) kao da okreću poznatu filozofiju Vorena Bafeta naglavce. Umesto „kupi jeftino - prodaj skupo", oni poručuju „kupi jeftino - prodaj nikad". Teško da je to recept za neki trajni uspeh na tržištu.\nNa kraju, ideja da je ipak postignuta neka nebeska pravda uperena protiv zlih hedž fond menadžera, nije baš uspela. Melvin je preživeo zahvaljujući dokapitalizaciji. Gubitak snose ulagači, koji su često penzioni fondovi, a čiji su vlasnici opet obični ljudi, zaposleni ili penzionisani, a ne članovi elite.\nSada treba očekivati da će zakonodavci istražiti da li je ovde bilo manipulacije tržišta. Međutim, malo je verovatno da će SEC da se usudi da kazni Davida jer se trznuo da se suprotstavi Golijatu. Već se javljaju neka mišljenja da ovo sve ne bi moglo da se izvede bez neke uloge većih igrača kao, na primer, drugih hedž fondova koji su, misli se, koristili male investitore kao paravan za svoje delovanje.\nSEC će ispitati ko su influenseri na popularnim četovima i ima li među njima institucija koje su svesno podgrevale situaciju i vukle konce „iza scene". Osim toga, potrebno je preispitati praksu po kojoj se nalozi za trgovinu akcijama individualnih investitora prodaju veletrgovinskim brokerskim kućama. Zatim, da li je pametno dozvoliti individualnim investitorima da trguju opcijama bez ikakve kvalifikacije?\nKod profesionalnih firmi, da bi trgovao opcijama trejder mora da završi određeni kurs gde mora da prođe rigorozan ispit da bi dobio licencu. Takođe, sadašnja praksa da jedna akcija može da se šortuje nekoliko puta tako što prelazi iz ruke u ruku, dovela je do toga da ukupan broj šortova bude veći nego ukupan broj izdatih akcija.\nNa kraju, i pored velike brige i panike prošle nedelje, možemo da konstatujemo da ova epizoda nije uzdrmala svetska finansijska tržišta. Kada se pogleda ukupna kapitalizacija akcija koje su 31. decembra imale najveći šorting interest i koje su postale meta trejdera u pidžamama, ona je samo 0,13 odsto od ukupne vrednosti kapitala 500 najvećih kompanija u Americi. Cena nafte, prinosi na državne obveznice i kamate na kredite nisu se ni pomerili, što govori o ograničenoj posledici ovih događaja.\nTakođe, cena akcija kompanije GameStop uveče 2. februara pala je 60 odsto. Što je samo dokaz da vrednost akcija može nerealno da se naduva, ali kratko traje, kao i da tržište ipak funkcioniše i teško ga je izmanipulisati.


Hitan poziv: (+381)064 130 7516\nRadno vreme: 00-24/7\nAutoelektrika se bavi rešavanjem problematike i otklanjanjem kvarova, odnosno popravkom električnih instalacija motornih vozila.\nAutoelektričar, kao predstavnik ove struke mora da poznaje način funkcionisanja i održavanja osvetljenja i paljenja automobila, kao i poznavanje elektronskih instalacija i delova na automobilima. Pored navedenog, potrebna je pribranost u radu i smirenost. Kod automobila novije proizvodnje, princip rada se temelji na elektronici, pa se od autoelektričara očekuje da poznaje osnove matematike, elektronike kao i poznavanje osnova računarstva.\nAutoelektričar takođe obavlja poslove koji u osnovi nisu uključeni u njegovo zanimanje a to su postavljanje i otklanjanje tapacirunge, lajsne, stakla, raznih mehaničkih komponenti… Sve ovo donekle i ima smisla jer da bi došao do elektro instalacija, sve ove navedene operacije mora da ponavlja iznova, skoro, prilikom svake popravke. Da bi neko postao uspešan u ovom poslu, potrebna je konstantna nadogradnja znanja u oblasti mehanike, a u današnje vreme posebno elektronike. Stvar je u tome što se stari majstori ne snalaze baš najbolje u popravkama automobila novijih generacija, dok je mlađim autoelektričarima i te kako potrebno znanje i iskustvo starijih majstora kako bi poznavali starije tehnologije.\nAutoelektrika „Slaviša“ je autoelektričarska i automehaničarska radnja koja je spoj mladosti i iskustva i u stanju smo da izađemo u susret svakom kvaru koji stavite pred nas, bilo da se radi o automobilu novije ili o automobilima starije generacije.\nCara Dušana 17, 35220, Ribare, Jagodina\nTelefon: +381 35 274 243\nMobilni: +381 64 130 7516\n2015 © Autoelektrika Slaviša


Okupljanje na aerodromu “Nikola Tesla” dva sata pre leta. Let za Pariz (AF1661) u 14:10. Dolazak u Pariz u 16:35. Odlazak do smeštaja u organizaciji avio kompanije Air France.\nAvio karta sa svim taksama na relaciji Beograd – Pariz, u ekonomskoj klasi\nHotel ** u Parizu 1 noć\nLet za Havanu (AF820) u 14:10. Dolazak u Havanu u 18:35. Transfer sa aerodroma do smeštaja\nAvio karta sa svim taksama na relaciji Pariz – Havana, u ekonomskoj klasi\nDan 8: Slobodan dan ili odlazak na plažu\nIdemo na fakultativni izlet na plažu Santa Maria, jednu od plaža koje se nalaze na 15km od Havane. Uživamo u tirkiznom moru, ležimo ispod palmi na belom pesku i slušamo muziku lokalnih muzičara. Povratak u Havanu.\nPoslednji dan je prilika za fakultativni izlet i odlazak na odmor na plaži Ankon, jednoj od najlepših plaža na Karipskom moru. Uživanje u zalasku sunca i pijuckanju mohita... Poslednja noć za ples sa Kubancima na stepenicama Casa de la Musica.\nTransfer do aerodroma. Let za pariz (AF825) u 20:55.\nAvio karta sa svim taksama na relaciji Havana – Pariz, u ekonomskoj klasi\nDan 17: Dolazak u Pariz\nDolazak u Pariz u 11:50. Odlazak do smeštaja u organizaciji avio kompanije Air France.\nPolazak za Beograd letom AF1660 u 11:00. Dolazak u Beograd u 13:25. Vraćamo se sa ovog neverovatnog puta, dok u glavi i dalje čujemo zvuke regetona, a noge nam same zaigraju na ritam salse.\nAvio karta sa svim taksama na relaciji Pariz – Beograd, u ekonomskoj klasi\nHotel u Parizu Primer 2 noći\nHotel ** u Parizu\nHotel 2* (prema lokalnoj kategorizaciji) je smeštajni objekat koji raspolaže dvokrevetnim i trokrevetnim sobama. Sobe poseduju TWC. Usluga je na bazi noćenja. Tačno ime hotela biće potvrđeno po formiranju grupe, a najkasnije 2 nedelje pred put.


BIC Türkiye İş Bankası A.Ş., Kelkit/Gümüşhane (Turska) (SWIFT kod).\nBIC Türkiye İş Bankası A.Ş., Kelkit/Gümüşhane\nNaziv banke: Türkiye İş Bankası A.Ş., Kelkit/Gümüşhane\nUlica: Büyükcami Mahallesi Aydın Doğan Caddesi No:23 29600\nTelefon: +90 4563171130\nFaks: +90 4563172523\nBIC Türkiye İş Bankası A.Ş., Kelkit/Gümüşhane (Turska) (SWIFT kod)\nBIC za Türkiye İş Bankası A.Ş., Kelkit/Gümüşhane u gradu Gümüşhane je ISBKTRISXXX. Skraćenica BIC označava 'poslovni identifikacioni kod' (ranije 'bankovni identifikacioni kod'). Ovo je međunarodno standardizovani kod za identifikaciju filijala u platnim transakcijama. Koriste ga kreditne institucije, brokeri i slične kompanije širom sveta i on na jedinstven način identifikuje svakog partnera koji direktno ili indirektno učestvuje u platnim transakcijama. BIC/SWIFT BIC se u platnim transakcijama koristi u kombinaciji sa IBAN-om (= međunarodni broj bankovnog računa), pri čemu BIC identifikuje banku, a IBAN identifikuje relevantni račun koji se tamo nalazi.\nSedište banke je Türkiye İş Bankası A.Ş., Kelkit/Gümüşhane u gradu Gümüşhane. Shodno tome, Gümüşhane se nalazi u zemlji Turska. Türkiye İş Bankası A.Ş., Kelkit/Gümüşhane se može kontaktirati na 4563171130.


Plakat "Oslobodite Hadidžu"\nU decembru 2014. godine čitav svet je čuo za Hadidžu Ismajilovu, novinarku Radija Slobodna Evropa, koja je uhapšena pošto je istraživala korupciju unutar vlasti, kao i kršenja ljudskih prava u Azerbejdžanu. Njenu sudbinu dele još neke njene kolege. Organizacija "Reporteri bez granica" koja prati nivo slobode medija u 180 zemalja, rangirala je u prošloj godini Azerbejdžan na 162. mesto.\nAzerbejdžan – od vesti do zatvora\nAktivista za odbranu slobode izražavanja u toj zemlji, koji je zamolio da ne pomenemo njegovo ime, upravo iz bezbednosnih razloga, kaže za RSE da su pretnje, kažnjavanja i maltretiranja novinara gotovo redovna pojava.\n"Azerbejdžan je u ovom trenutku jedna od najrestriktivnijih zemalja u pogledu slobode govora. Gore je jedino u Turkmenistanu, Severnoj Koreji, Ertitreji... dakle, najneslobodnijim zemljama sveta", navodi aktivista.\nNaš sagovornik kaže da ima i novinara koji su svoju posvećenost poslu platili i životom.\n"U martu 2005. godine ubijen je novinar Elmar Huseinov. Slučaj nikada nije razrešen. Ubistva, srećom, nisu česta. Najdominantniji metod zastrašivanja novinara su – pretnje", navodi on i dodaje da je vlada Azerbejdžana nedavno amnestirala nekoliko novinara. Desetoro novinara i blogera, međutim, još uvek nisu na slobodi.\nJermenija: Plasiranje dezinformacija\nU Jermeniji, koja je na 78 mestu liste "Reportera bez granica", najviše se praktikuju plasiranje dezinformacija i ekonomski pritisci na medije.\nKnar, novinarka iz Jerevana koja trenutno živi u Pragu, kaže za RSE da, u njenoj zemlji pretnje i maltretiranja novinara nisu očigledni, zbog čega se stiče utisak da nema gušenja slobode govora. Međutim, koliko god sa strane stvari možda deluju drugačije, ističe naša sagovornica, Jermenija ima ozbiljan problem.\n"Sloboda govora u Jermeniji ne postoji. Vlada manipuliše medijima i organizacijama civilnog društva", kaže Knar.\n"Sloboda govora u Jermeniji ne postoji. Vlada manipuliše medijima i organizacijama civilnog društva", kaže Knar, te objašnjava da je "taktika sledeća: stvara se mnogo 'veštačkih' medija, odnosno medija koji rade pod parolom 'nezavisni' a da to, zapravo, nisu".\n"Njihov cilj je širenje dezinformacija koje bi trebalo da skrenu pažnju javnosti sa onoga što se zaista dešava. Moram da kažem da je ovaj recept u većini slučajeva uspešan, jer se stiče utisak da sloboda govora postoji, pogotovo sa tačke gledišta onih koji ne žive u Jermeniji, što nije tačno", kaže Knar.\nKnar kao primer navodi izveštavanje tokom konflikta oko regiona Nadgorno-Karabah, između Jermenije i Azerbejdžana.\n"O tome nije izveštavao nijedan medij slobodno, događaj je praćen isključivo na način koji odgovara vladajućem režimu. Slično je i sa ženskim i pravima etničkih manjina. Oni su prilično ignorisani u medijima, što je po mom mišljenju takođe politička odluka", ocenjuje.\nMediji u Rusiji nisu slobodni\nRusija je u prošlog godini "osvojila" 152. mesto liste "Reportera bez granica".\nU Rusiji je na snazi sve izraženija cenzura i autocenzura. Naša sagovornica, takođe novinarka iz Moskve koja je zamolila da joj ne navodimo ime, kaže za RSE da mediji u Rusiji – nisu slobodni.\nVladimir Putin u TV prenosu, Moskva 2015.\n"Mislim da je glavni problem nedostatak alternativnih mišljenja na televiziji, koja je najpopularniji medij u Rusiji. Nema emisija u kojima je moguće čuti kritike na račun vlasti ili neke debate u kojoj se mogu čuti različita mišljenja na temu politike i civilnog društva", pojašnjava.\nPrema njenim rečima, novinari u Rusiji su suočeni sa strahom za ličnu bezbednost, ali ugroženi i ekonomskim pritiscima.\n"Mnoge medijske kuće su u teškoj ekonomskoj situaciji i mnogi novinari rade za nisku platu, otud i posežu za autocenzurom kako bi sačuvali svoja radna mesta. Čak ako se neki novinar usudi da se bavi nekom kontroverznom temom, velike su šanse da će ga njegov urednik ili menadžer kuće u kojoj radi sprečiti u tome. Mnogi otud i ne predlažu takve teme. Oni koji to urade imaju velike šanske da budu cenzurisani i da njihove priče budu povučene ili uopšte ne budu objavljene", navodi ova novinarka.\nNezavisni mediji – ignorisani i nepoželjni\nSa velikim ekonomskim pritiscima, kaže novinarka Knar, suočeni su i novinari u Jermeniji.\n"Najveći problem su finansije jer su svi mediji na neki način povezani sa vladom ili kompanijama koje su povezane sa vladom. Opstanak nezavisnih medija je nemoguć bez donacija", navodi Knar.\nPredstavništva nezavisnih medija u Azerbejdžanu su ili zatvorena ili preseljena van granica zemlje. Sedište televizije Mejdan je u Berlinu. U Bakuu više ne postoji biro Radija Slobodna Evropa.\n"Jako je teško živeti u Azerbejdžanu kao slobodan novinar", kaže naš sagovornik.\n"Mnogima je zabranjeno da napuštaju zemlju, protiv njih se vode kriminalni postupci, ali oni uprkos tome rade", naglašava.\nI dok jedni stavljaju živote na kocku, mnogi drugi ćute zbog straha od odmazde i podležu autocenzuri. Drugim rečima, nastoje da se ne bave predsednikom Ilhamom Alijevim i njegovim poslovima. Sudbina Hadidže Ismajilove i ostalih koji su mislili drugačije im je dovoljno jasna opomena.


Pušica: Mladić će biti politički trofej Haškog tribunala | Двери\n22. новембра 2017. Ostavite komentarIzjave\nPresuda nekadašnjem komandantu Vojske Republike Srpske Ratku Mladiću neće doprineti pomirenju u regionu, smatraju gosti N1 Konstantin Samofalov i Marko Pušica. Pušica kaže da je rad Tribunala od početka bio sporan, a i presude, prema kojima je 70 odsto osuđenih srpske nacionalnosti, govore o tome da je taj sud primenjivao selektivnu pravdu.\nPredsednik Saveta za ustavna pitanja, pravdu i zakonodavstvo Dveri Marko Pušica rekao je u Danu uživo da je rad Haškog tribunala, koji bi krajem godine trebalo da završi svoj rad, katastrofalan i da će se posledice njegovog rada osećati još dosta dugo.\n„Mladić će biti politički trofej Haškog tribunala koji završava svoj rad. Presuda Mladiću neće biti presuda jednom pojedincu, već presuda celoj Republici Srpskoj“, smatra Pušica.\nPrema njegovim rečima, ništa drugo ni ne treba očekivati od suda koji je i osnovan na sporan način i čiji su status i rad sporni.\n„U srpskoj javnosti je u jednom periodu, pre 10 godina, bilo dosta polemike o tom sudu, da li je njegov položaj dovoljan da se utvrdi istina. Danas više nemamo razboritu i kritičku misao koja ide ka osporavanju rada Tribunala“, rekao je Pušica i dodao da je „Tribunal osnovan rezolucijom Saveta bezbednosti Ujedinjenih nacija pozivom na glavu 7 Povelje UN“.\nOdredbe tog člana, prema njenu, nisu mogle da budu pravni osnov za osnivanje Tribunala, a kako kaže, Savet bezbednosti nije ni bio vlastan da osnuje takvo telo.\n„I pravila je propisao sam sud, i čak su 40 puta ta pravila menjana…Postoji i potpuna arbitrernost sudija u utvrđivanju kazni, koje nisu nikada propisane tim sudom“, rekao je Pušica.\nDodaje da je tom sudu „pretpostavka bila krivica, a da ste vi morali da dokazujete svoju nevinost“.\n„Konačan učinak Haškog tribunala po srpski narod, po srpsku državu, po srpske države, računajući tu i Republiku Srpsku i Republiku Srpski Krajinu, je katastrofalan. Haški tribunal nije nikakvo rešenje problema, on je deo problema“, rekao je Pušica.


HRT: Karlovac: "Uzrok nesreće nije bila neprilagođena brzina"\n16:45 / 15.10.2018.\nKarlovac: "Uzrok nesreće nije bila neprilagođena brzina"\nNakon provedenog kriminalističkog istraživanja zaključeno je da uzrok nesreće nije bila neprilagođena brzina.\nPolicija je objavila informacije o nesreći u kojoj je smrtno stradao desetogodišnji dječak nakon što je u karlovačkoj četvrti Turanj na njega naletjelo teretno vozilo. Nakon provedenog kriminalističkog istraživanja zaključeno je da uzrok nesreće nije bila neprilagođena brzina.\n"Policija je provela kriminalističko istraživanje, među ostalim, to kriminalističko istraživanje obuhvatilo je pregled videosnimke koja postoji s obližnje pekare, a isto tako je prikupila iskaze svjedoka očevidaca te je utvrđeno da se nesreća dogodila uslijed nepropisnog i neopreznog prelaženja djeteta biciklom preko kolnika ceste, u trenutku kada je vozač teretnog vozila prelazio preko pješačkog prijelaza i ispred kojeg se prethodno zaustavio kako bi propustio pješake. Isključuje se bilo kakva neprilagođena ili nepropisna brzina kretanja vozila kao uzroka prometne nesreće", rekao je Darko Bratić, načelnik PU karlovačke na konferenciji za novinare.\nNa samom mjestu tragičnog događaja, na adresi Turanj 4, dogodilo se u 10 godina ukupno 12 prometnih nesreća,rekao je, dodavši da do ove prometne nesreće niti jedna osoba nije smrtno stradala.\nInače sam pješački prijelaz je obilježen svjetlećim prometnim znakom koji upozorava vozače da je tu prijelaz. "Isto tako, od smjera Karlovca prema Turnju s vibrirajućim trakama koje zvučno upozoravaju eventualno na nailazak vozila. Policija je samo ove godine na tom mjestu evidentirala ukupno 76 prometnih prekršaja, od čega se 36 odnosi na nepropisnu brzinu kretanja", rekao je Bratić.


Zvizdić o igrokazima i koalicijama / Bljesak.info | BH Internet magazin\nČeka se SIP\nZvizdić o igrokazima i koalicijama\nZvizdić je rekao kako je rano govoriti o koalicijama.\nVijesti / Politika | 06. 12. 2018. u 15:51 Fena\nNovoizabrani dopredsjedavajući Zastupničkog doma Parlamentarne skupštine Bosne i Hercegovine Denis Zvizdić (Stranka demokratske akcije - SDA) ocijenio je danas da je rano govoriti o koalicijama na svim nivoima, ali napominje da ta koalicija mora biti bazirana na programskim principima i reformskim procesima.\nKazao je da želi što prije vidjeti formiran novi saziv Vijeća ministara kako bi se nastavio rad na važnim pitanjima poput zadataka nakon dobivanje zelenog svjetla za aktivaciju Akcijskog plana za članstvo (MAP) u Sjevernoatlantskom savezu (NATO), putu ka Europskoj uniji te reformskim zakonima i ekonomskom jačanju zemlje.\n''U koliziji su oni koji govore o ostanku mladih u BiH, a nedozvoljavanju BiH ubrzani napredak ka euroatlanstkom putu i evropskim fondovima'', pojasnio je i dodao da stranke čekaju konačnu odluku Središnjeg izbornog povjerenstva u vezi s izborom izaslanika u Dom naroda Federalnog parlamenta, a tada će svi procesi biti ubrzani.\n''Osim mene za poslanike su izabrani još i sadašnji državni ministri Mirko Šarović, Adil Osmanović i Dragan Mektić što bi značilo da se veliki dio Vijeća ministara mora povući i bilo bi nemoguće praktično imenovati novo Vijeće ministara'', istaknuo je.\nIzrazio je stoga očekivanje da će Komisija pripremiti prijedlog takvog dokumenta i uputiti ga Vijeću ministara, a radi se o složenom dokumentu koji se sastoji od brojnih oblasti vezanih za sigurnost, obranu, politiku, vladavinu prava i ekonomiju zemlje te će imati više stotina stranica.\nNapomenuo je da je zbog svega toga izrada dokumenta kompleksna i zahtjeva suglasnost, kao i koordinaciju predstavnika većeg broja ministarstva i institucija, ali izražava nadu da će Vijeće ministara obaviti svoj dio posla vrlo skoro.\n''BiH ne trebaju nikakvi igrokazi sa zastavom. BiH treba mir, stalnost, ekonomski prosperitet i nova radna mjesta. Tko želi nositi zastavu može se njome ogrnuti i napravi od nje odijelo, niko mu je neće moći skinuti, ali nama treba ozbiljan pristup ozbiljnim procesima'', mišljenje je Zvizdića.\nŽeleći im izaći u susret odlučeno je da se to pitanje razmatra na nekoj od narednih sjednica Vijeća ministara, ali Zvizdić kaže da će taj proces biti završen do kraja godine kako bi sve potrebno bilo planirano i u proračun za sljedeću godinu.\ndenis zvizdić koalicija Vlast\nDodik: Nemamo potpisanu koaliciju sa SDA\nSDA i bh. blok stranaka bez dogovora o eventualnom koaliranju


Najelegantnija žena na svetu - Gvinet Paltrou - Tetka\nHome / Kafa sa tetkom / Najelegantnija žena na svetu – Gvinet Paltrou\nNajelegantnija žena na svetu – Gvinet Paltrou\n27. sep 2012.\tin Kafa sa tetkom Leave a comment\nMagazin People proglasio je glumicu Gvine Paltrou najelegantnijom ženom na svetu za 2012. godinu iako su mnogi očekivali da će ovu titulu najbolje obučene žene na svetu ove godine odneti britanska princeza Kejt Midlton.\nNjena modna astentkinja Elizabet Salcman izjavila je da Gvinet nije robo mode, da ima specifičan stil koji ume da prilagodi svakoj prilici, od zvaničnih događaja do onih svakodnevnih kada svoje dvoje dece ispraća u školu, naglašavajući da tajna njene lepote i elegancije dolazi iznutra.\nOva svetski poznata glumica koja pored spoljnog izgleda puno vremena posvećuje i svom duhovnom razvoju voli da kuva, bavi se jogom i najviše voli da provodi vreme sa svojom porodicom. Prirodnu eleganciju koju poseduje nasledila je od majke a zavaljujući prozirnom tenu i plavoj kosi, što joj daje neku notu bezazlenosti i nevinosti, nikada ne izgleda vulgarno, čak i kada nosi veoma kratke suknje ili haljine sa dubokim izrezom.\nKejt Midlton je takođe proglašena jednom od deset najbolje obučenih žena na svetu a pojedini smatraju da je trku za najbolju izgubila zbog toples fotografija koje su obišle sveet.\nPevačica Rijana nagrađena je za svoju hrabrost kada je moda u pitanju.\nMeđu muškarcima, za najelegantnije proglašeni su Endrju Garfild, Bred Pit i Kolin Firt.\nNext: Nedeljni horoskop od 01.10. do 08.10.2012.\nDivne kosti- Alis Sebold\nSeljačka krompir čorba\nProjice sa semenkama suncokreta


Prijestonica: Đurašković pokušava da spasi svoju stranku od sunovrata | Aktuelno\nNaslovna POLITIKA Prijestonica: Đurašković pokušava da spasi svoju stranku od sunovrata\nĐurašković je poručio da cetinjska vlast nema kapaciteta za planiranje projekata i to se najbolje vidi po tome što nekih projekata koji su bili u planu razvoja za 2018. i ovu godinu sada za 2020. uopšte nema, a da njihova realizacija nije ni započeta\nOcjene odbornika SDP u Skupštini Prijestonice Cetinje Nikole Đuraškovića paušalne su i politikantske, i sračunate s namjerom da na prečac spasi sopstvenu partiju od političkog sunovrata u kojoj se nalazi, saopšteno je iz Prijestonice.\nĐurašković je poručio da cetinjska vlast nema kapaciteta za planiranje projekata i to se najbolje vidi po tome što nekih projekata koji su bili u planu razvoja za 2018. i ovu godinu sada za 2020. uopšte nema, a da njihova realizacija nije ni započeta.\nNije prvi put, ističu oni, SDP-u da „oživljava“ preko leđa drugih stranaka i da po sistemu „preslikača“ reciklira davno izanđale floskule.\n“Drago nam je što ste Vi kao opozicionar dobro informisani o tome šta visoke državne adrese misle o učinku lokalne vlasti na Cetinju. Moguće da su se dobro iskonsultovale sa opozicionim ekspertima koji bi “odokativno“ i „ko dlanom o dlan“ riješili sve probleme. Ne sumnjamo i da bi ti vajni znalci sve pare znali potrošiti, jer su i po tom čuvenju poznati. Javnosti radi – projekti iz programa razvoja Prijestonice Cetinje realizuju se dinamikom koja je jedina moguća, u skladu sa zakonom i u najboljem interesu građana Cetinja”, dodaju iz cetinjske Opštine.\nSvi podaci, o realizaciji projekata, kako dodaju, dostupni su u implementacionoj jedinici i biće, kako je na posljednjem zasjedanju lokalnog parlamenta i saopšteno, objedinjeni u informaciju koja će uskoro biti dostupna cjelokupnoj javnosti na sjednici Skupštine Prijestonice.\n“Tada će i odbornik Đurašković, kao i vaskolika javnost, moći da podvuče crtu i da dâ ocjenu onoga šta je učinjeno. Sve prije toga je jeftina demagogija za dnevnu upotrebu, koja ne zaslužuje ama baš nikakvu pažnju”, zaključuju oni.\nCetinje: Besplatni udžbenici za učenike prvih pet razreda osnovne škole


Novosti 224 | ISTN\n2020. – NAJGORA GODINA\nSvetska turistička organizacija (UNWTO) objavila je podatak da je „2020.godina najgora u istoriji turizma“, da je izgubljeno milijardu međunarodnih putovanja zbog nezabeleženog pada potražnje i široko rasprostranjenih ograničenja putovanja. Pad prometa od 74% u odnosu na prethodnu godinu (Evropa 70%) doveo je u pitanje i opstanak između 100 i 120 miliona direktnih poslova u turizmu, od kojih su mnogi u malim i srednjim preduzećima. Procenjeni gubitak prihoda od izvoza iznosi oko 1,3 biliona USD, 11 puta više nego što je ikada zabeleženo. Zurab Pololikashvili, Generalni sekretar UNWTO kaže “Iako je mnogo učinjeno na omogućavanju sigurnih međunarodnih putovanja, kriza još uvek nije gotova. Zbog prirode pandemije mnoge zemlje ponovo uvode stroža ograničenja putovanja, što uključuje obavezno testiranje, karantine i, u nekim slučajevima, potpuno zatvaranje granica. Postepeno uvođenje COVID-19 vakcine trebalo bi da doprinese ublažavanju ograničenja putovanja i pomogne normalizaciji“.\nNajnovija istraživanja UNWTO pokazuju da 45% ispitanih turističkih stručnjaka predviđa bolje izglede za 2021.godinu, 25% očekuje sličnu situaciju kao prehodne godine a 30% sluti pogoršanje. Polovina ispitanika procenjuje oporavak tek 2022.godine a polovina mu se nada već sada. Ono u čemu se svi slažu jeste da će re-start turizma podrazumevati rastuću potražnju za turističkim aktivnostima na otvorenom i u prirodi, porast „domaćeg turizma“ i potragu za „sporim putovanjima“.\n43% turističkih stručnjaka, koji su učestvovali u anketi UNWTO, koja je u skladu sa situacijom predložila da tema ovogodišnjeg Dana turizma bude „PREISPITIVANJE TURIZMA“, ne vidi povratak turizma na nivo pre pandemije pre 2023.godine, dok 41% očekuje da će se povrak na nivo iz 2019.godine dogoditi tek 2024.godine ili kasnije.\nU ISTORIJI TURIZMA\n2021. – GODINA KOJA DAJE NADU\nNakon 2020.godine, po podacima UNWTO „Najgore u istoriji turizma“, Mariju Labović, direktorku Turističke organizacije Srbije (TOS), pitamo Kakva je situacija u Srbiji sada na početku ove 2021.godine. Uz podsećanje na podatke Republičkog zavoda za statistiku, koji pokazuju da je u periodu januar/decembar 2020.godine u Srbiji boravilo 51% manje turista u odnosu na isti period prošle godine (domaćih 25% a inostranih 76%), da je ostvareno 38% manje noćenja (domaćih 19% a inostranih 68%), i da su najposećenija mesta i dalje Vrnjačka i Sokobanja, Kopaonik i Zlatibor, Beograd i Novi Sad, Labovićeva za Internet Serbia Travel News izražava nadu da će ili vakcina ili prestanak pandemije vratiti turste i da će “Poruke o higijeni i prostornom distanciranju biti od presudnog značaja i imaće visoki prioritet za posetioce Srbije kao destinacije koja vodi računa o zdravstvenim merama, kako u smeštajnim objektima i restoranima, tako i prilikom obilazaka atrakcija kao što su muzeji i slično. Zato je TOS i podržao HORES koji je kreirao pečat „Čisto & sigurno. Tako ćemo znati ko se pridržava higijenskih i zdravstveno-bezbednosnih propisanih standarda. A sve radi sprečavanja širenja i kontrole virusa COVID–19, i drugih mogućih infekcija”.\nČinjenica da gotovo nema putovanja u druge zemlje otvara šansu srpskim turističkim destinacijama da ih “otkriju” domaći gosti, te nas interesuje Koliko je domaći turizam iskoristio pruženu priliku na domaćem terenu. “Period „zaključavanja“ i uvođenja restriktivnih mera radi ulaska u druge zemlje doveo je do toga da je domaći turizam doživeo razvoj, pogotovo u letnjem periodu, te se slična situacija ponavlja i ove zimske sezone. U avgustu 2020.godine ostvareno je 25.3% više dolazaka domaćih gostiju u odnosu na avgust 2019.godine, a u septembru je domaćih gostiju bilo više za 8.9% u odnosu na prethodni septembar. Specifičnost pandemije stavila je u prvi plan boravak turista u neurbanom okruženju, tako da je odmor u seoskim domaćinstvima, u kombinaciji sa različitim oblicim aktivnog boravka u prirodi, bio dominantan izbor domaćeg gosta” kaže Marija Labović.\nKako mnogi putnici strepe da od putovanja u inostranstvo neće biti ništa, već sada planiraju kratka i vikend putovanja. Zato je do ovog trenutka već podeljeno svih 100.000 planiranih vaučera za subvencionisani odmor u Srbiji u 2021.godini. Podsećamo da je tokom cele 2020.godine podeljeno 300.000 vaučera, što je najveći broj podeljen tokom jedne godine. U resornom Ministarstvu ističu da su najtraženije turističke destinacije prošle godine bile Vrnjačka, Ribarska, Gornja Trepča, Prolom, Koviljača, Sijarinska, Sokobanja i banja Vrujci, Zlatibor, Kopaonik, Tara i Divčibare. Podatak o već potrošenih 100.000 vaučera dovoljno govori sam po sebi, a nastavak godine je tek pred nama.\nInformacije o vaučerima mogu se naći na sajtu https://mtt.gov.rs/vauceri-za-odmor-u-srbiji/\nNA PUTOVANJE UZ PEČAT\n☎ +381 112642341\nPodaci Udruženja hotelsko-ugostiteljske privrede HORES pokazuju da je prosečna okupiranost hotela u Srbiji na dan 14.januara 2021.godine bila 24,99%, da je za februar potvrđeno 9,16%, a za mart 3,35% rezervacija. Procenti variraju po destinacijama te je tako u januaru u Beogradu popunjenost bila 17,66% (2,94% za februar i 2,47% za mart), u Novom Sadu 12,93% (1,71% za februar i 2,14% za mart), u Nišu 13,66% (2,44% za februar i 0,27% za mart). Situacija je bolja na aktuelnim turističkim destinacijama poput Kopaonika sa 73,14% u januaru (43,37% za februar i 20,7% za mart) i Zlatiboru sa 62,45% u januaru (12,48% za februar i 2,68% za mart). Procenjeno je da je na nivou cele zemlje popunjenost hotela u januaru bila manja za oko 60 % u odnosu na januar 2020.godine.\nPo ugledu na evropske članice HOTREC-a, a oslanjajući se na istraživanje putničkog sajta "Trip advisor“, koje je pokazalo da 84% turista planira da putuje isključivo u zemlje u kojima se oseća Covid-bezbedno, a 70% da bira isključivo hotele za zdravstvenim sertifikatom, HORES je kreirao pečat „ČISTO&SIGURNO“ („Clean & Safe“) koji predstavlja potvrdu da su hoteli i ostali ugostiteljski objekti ispunili određene standarde, da primenjuju higijensko-zdravstveno-bezbednosne mere i da garantuju gostima bezbedan boravak. Georgi Genov, direktor HORES-a, ističe da “Protokol za pečat „Čisto&Sigurno“ definiše celokupnu proceduru od dolaska gosta pa do njegovog ispraćaja, poštovanje propisane fizičke distance, načina posluživanja hrane, što kraće zadržavanje na recepciji, digitalizaciju brojnih usluga kao i dezinfekciju posle boravka gosta“.\nSertifikat za pečat „ČISTO&SIGURNO“ izdaje se na 6 meseci, sa mogućnošću oduzimanja ukoliko se ne poštuju predviđeni standardi. Dobijaju ga oni koji ispune Protokol od 100 stavki, a gube ga svi koji prekrše i samo jednu.\nIz HORES-a saopštavaju da su od 28.juna 2020.godine, kada je u Srbiji počela sertifikacija hotela i restorana, do sada sertifikovana 123 hotela i 224 restorana. Oni koji su ga dobili pečat „ČISTO&SIGURNO“ mogu da ga koriste na društvenim mrežama i sajtovima, na ulazima u hotele i restorane.\nSOUL OF EUROPE –\nU periodu opšte turističke krize svi se u svetu slažu da će re-start turizma podrazumevati rastuću potražnju za turističkim aktivnostima na otvorenom i u prirodi, porast „domaćeg turizma“ i potragu za „sporim putovanjima“. Ali kao ni sam turizam, tako ni njegova promocija više ne idu lako. Za Internet Serbia Travel News Marija Labović, direktorka Turističke organizacije Srbije, kaže „Organizatori turističkih sajmova su se prilagodili novonastaloj situaciji i najvažniji međunarodni sajmovi se održavaju virtuelno. Na virtuelnim štandovima prikazuju se fotografije, video materijali, brošure i promotivne poruke, a data je i mogućnost za online sastanke sa predstavnicima turističke privrede i medija. Sadržaji su usmereni ka prirodi, zdravlju, aktivnostima na otvorenom, obilasku manje poznatih mesta, a sve u potrazi za autentičnim doživljajem”.\nOvakvom načinu promocije prilagodile su se Nacionalne turističke organizacije Srbije i Crne Gore koje su već krajem prošle godine započele kampanju pod nazivom WILD SOUL OF EUROPE – SLOW ADVENTURE. Ova kampanja, čiji je cilj da zainteresuje one koji traže putovanja u prirodu, i to u predele koji nisu toliko turistički eksploatisani, realizuje se u SAD, Kanadi i Kini, a sve u okviru projekta udruženog marketina Evropske turističke komisije. Među 20 zemalja sveta koje su dobile priliku da se ovako promovišu, poput Francuske, Nemačke, Malte ili Finske, su i Srbija i Crna Gora. Vrednost pojedinačne objave po destinaciji iznosi oko 250.000 EUR.\nU Kini se projekat WILD SOUL OF EUROPE – SLOW ADVENTURE promoviše u saradnji sa platformom Sina Weibo, jednom od najvećih i najuticajnih u Kini, sličnoj Twitteru. Digitalni baneri su postavljeni i na 14 glavnih metro stanica u Pekingu. Projekat je predstavljen i u kompaniji/internet platformi Qyer, koja promoviše putovanja i životni stil sa idejom da navede kineske turiste da otkrivaju svet kroz sopstveno iskustvo. Predviđeno je da kampanja traje i na platformama Mafengwo, Tuniu (do aprila 2021.goddine) i Dragon Trail (do novembra 2021.godine).\nKampanju WILD SOUL OF EUROPE – SLOW ADVENTURE možete pogledati na sajtu www.wildsoulofeurope.com\n☎ + 382 77 100001\nPODSTICAJ RAZVOJU ZIMSKOG TURIZMA SRBIJE\nNa najposećenijem skijaškom centru Srbije Kopaoniku, pušten je u rad prvi završeni projekat iz programa razvoja "Srbija 2025" – gondola Brzeće-Mali Karaman. Žičara je duga 3,6 km, ima 28 stubova, 74 kabine sa po 10 mesta, i može da preveze 1.600 osoba na sat. Uz važeće ski-karte vožnja je besplatna, a za panoramsko razgledanje karta za decu košta 600 dinara, 800 za penzionere i 1.000 za odrasle. Vožnja od Brzeća, koje već ima infrastrukturu, hotele i apartmane, do vrha Mali Karaman traje 12 do 15 minuta, zavisno od vetra i opterećenosti. U ovu gondulu, čija izgradnja ima izuzetan značaj za razvoj cele teritorije opštine Brus, JP Skijališta Srbije uložila su 27 miliona evra, dok je resorno Ministarstvo turizma u poslednjih 5 godina u cilju razvoja turizma na Kopaoniku za različite infrastrukturne projekte uložilo 122 miliona dinara.\nKopaonik je ove godine (22.- 25.02.2021.) po prvi put trebalo da bude i domaćin izuzetno značajnog sportsko-turističkog događaja – evropskog takmičenja u skijanju Evropa kupa 2021 u disciplinama slalom i veleslalom za žene. Dejan Ćika, direktor JP Skijališta Srbije, ističe da Kopaonik stoji rame uz rame sa evropskim ski centrima, da se rad i adekvatna ulaganja u skijašku infrastrukturu višestruko isplaćuju, da daju odlične rezultate, da se stavljanjem na mapu Međunarodne skijaške federacije predstavlja kao ozbiljna, odgovorna, sigurna i bezbedna destinacija, što je veoma važno za turističku promociju, i da bi smo “U skoroj budućnosti mogli da dovedemo i Svetski kup na neku od naših planina”. Uz informaciju da se na Kopaoniku poštuju i sve mere epidemiološke zaštite, a uvedena je i COVID garancija koja podrazumeva povraćaj novca od neiskorišćenih ski dana u slučaju vanrednog zatvaranja skijališta zbog epidemiološke situacije, Ćika naglašava da je, i pored činjenice da inostranih gostiju nema, ako se izuzmu skijaši iz Crne Gore i Bosne i Hercegovine, na Kopaoniku posećenost u januaru bila bolja za 12% nego u istom periodu prošle godine.\nKako je zimska sezona na Kopaoniku u punom jeku podsećamo da sedmodnevna cena ski karte za odrasle iznosi 17.500 dinara, za decu 11.220 dinara, da kopaonička ski karta 10 u sezoni važi i u ski centrima Tornik (Zlatibor) i Stara planina i košta 25.550 dinara, a da Skijališta Srbije odobravaju i brojne popuste tokom cele ski sezone.\nKada je u Beogradu održan (10.03.2020.) Uzakrota Travel Samit, jedan od prestižnijih turističkih dođađaja u svetu, niko od oko 600 prisutnih turističkih profesionalaca nije slutio koliko će osnovne teme ovog skupa „Sadašnjost i budućnost onlajn platformi“, „Digitalni marketing u industriji putovanja“ i slične za nekoliko dana biti aktuelne. Pandemija Corona virusa blokirala je ceo svet i poslovi se odvijaju preko onlajn platformi, a informacije i promocije se šire preko društvenih mreža. Turistička organizacija Beograda, koja je i bila domaćin Uzakrota Travel Samita, sada na Facebooku, na profilu Visitbelgrade, promoviše prestonicu u kojoj je popunjenost hotela u januaru iznosila 17,66%, dok je broj potvrđenih rezervacija za februar 2,94% a za mart 2,47%. Ipak, budućim turistima Beograd se predstavlja kroz Kalemegdan, hram Svetog Save, Dvorski kompleks, Adu Ciganliju, Avalu, Botaničku baštu, Topčider, Skadarliju, Zemun, Zoološki vrt, Dorćol, Narodni muzej, plovidbu rekama Savom i Dunavom i druge atrakcije. Početkom januara ove godine je Turistička organizacija Beograda, koja je na novoj atrakciji grada – Savskom trgu na kome spomenik Stefanu Nemanji i renovirana železnička stanica čine atraktivnu ambijentalnu celinu, postavila interaktivni panel na kome turisti mogu da se na srpskom i engleskom jeziku informišu o turističkoj ponudi grada, ili koji mogu uz vodiče Muzeja grada Beograda da besplatno obiđu ovaj deo grada (https://enterbelgrade.rs/program/obilazak-spomenika-stefanu-namanji-2482), kandidovala Beograd za nagradu u kategoriji Najbolja turistička gradska destinacija u okviru takmičenja "Best of the year" koje organizuje Uzakrota. Beograd se takmičio sa Buenos Ajresom, Izmirom, Njujorkom, Kuala Lumpurom, Dubaijem, Kejptaunom, Marakešom i Meksiko Sitijem. Nakon registrovanih 182.475 glasova proglašeni su (5.02.2021.) pobednici u 45 kategorija. U kategoriji Najbolja gradska turistička destinacija BEOGRAD je osvojio DRUGO MESTO, odmah iza Izmira, a ispred Njujorka i ostalih predloženih gradova. Najatraktivnija turistička destinacija su FILIPINI, dok je u kategoriji kongresnog turizma pobedio ISTANBUL.\nNagrade će Beogradu i ostalim pobednicima biti dodeljene na Globalnom Uzakrota samitu u Istanbulu 2.Decembra 2021.godine. Zvanično saopštenje i lista pobednika u svim kategorijama nalaze se na linku https://www.uzakrota.com/awards/\nInformacije: Turistička organizacija Beograda\nDunavski centar za kompetenciju (DCC), osnovan 2010.godine kao asocijacija akcionara svih 10 podunavskih zemalja – Nemačke, Austrije, Slovačke, Mađarske, Hrvatske, Srbije, Bugarske, Rumunije, Moldavije i Ukrajine sa zadatkom da podstakne razvoj i promociju održivog turizma u dunavskoj regiji i jačanje ekonomskog razvoja zajednica duž ove reke koja spaja 80 miliona ljudi, organizovao je krajem prošle i početkom ove godine online kampanju pod nazivom „Happy Holidays&Welcome to 2021 Joy of Danube Outdoors” u okviru koje je objedinjena turistička ponuda duž celog Dunava. Aktivan odmor je izabran kao jedna od glavnih tema budući da je pandemija Corona virusa u velikoj meri uticala na svakodnevni život ljudi i izmenila način korišćenja odmora. Procenjeno je da ovaj vid odmora ima najviše šansi da se najpre normalizuje u odnosu na ostale oblike putovanja, može da bude individualan i u manjim grupama, a odvija se i na otvorenom.\nU kampanji „Happy Holidays&Welcome to 2021 Joy of Danube Outdoors” Nemačka je ponudila biciklističke ture, Slovačka se pohvalila galerijom Dunava u Bratislavi, Mađarska gastronomijom i biciklističkom strazom EuroVelo 6, Rumunija deltom Dunava, Ukrajina Odesom, dok je Srbiju Turistička organizacija Srbije promovisala kroz film „Dunavom kroz Srbiju“ i kroz brošuru “Aktivni odmor u Srbiji: pešačenje i biciklizam”, Turistička organizacija Vojvodine kroz atraktivne destinacije ovog dela zemlje, poput Sremskih Karlovaca, a Turistička organizacija Beograda kroz ponudu grada sa akcentom na Savu i Dunav, Zemun, Savamalu, Kalemegdan i Avalu. A sve zajedno začinjeno je gastronomijom.\nReportažu sa putovanja „Krstarenje Dunavom kroz istoriju“ Internet Serbia Travel News daje u rubrici „Reke koje spajaju“, a u dodatku su i film „Dunavom kroz Srbiju“ i brošura “Aktivni odmor u Srbiji: pešačenje i biciklizam”.\nDVORCI VOJVODINE – DOBAR\nDorinos re-startu turizma zemlje dala je konferencija “Dvorci Srbije – zaštita kulturne baštine” održana online (5.02.2021.) u organizaciji Ministarstva za kulturu i informisanje Srbije i kompanije Color Media Communications, na kojoj se govorilo o očuvanju i zaštiti kulturnog nasleđa, o njegovoj ulozi u savremenom turizmu i to sa akcentom na dvorce Srbije. U kulturnoj ponudi, nezaobilaznom delu moderne turističke ponude, posebno mesto pripalo je dvorcima Vojvodine, u kojima su se odmarali veleposednici Austrogarske monarhije, u njima obavljali svoje tajne poslove i sklapali sporazume. Građeni u 18., 19. i 20.veku, neki očuvani, neki restaurirani, a neki sasvim oronuli i zapušteni, podsećaju na vremena iz kojih potiču i svoje vlasnike. Nataša Pavlović, direktorka Turističke organizacije Vojvodine (TOV), predstaljajući značaj kulturnog nasleđa, a u okviru njega i dvoraca za afirmisanje turističke ponude Vojvodine, ističe da su “4 dvorca proglašena za dobro od izuzetnog značaja, 21 je proglašen za kulturno dobro od velikog značaja, 3 su značajna kulturna dobra i preko 20 su oni koji čine samo nasleđe Vojvodine.“ Posebno su interesantni Fantast u Bečeju, Dunđerski u Čelarevu, dvorci u Kulpinu i Čeneju, Kaštel Panonija i Kaštel Ečka, preuređen u luksuzni hotel, u kome je prilikom otvaranja 1820.godine svirao devetogodišnji Franc List.\nKako je zbog pandemije Corona virusa izvesno da će i dobar deo ove godine biti okrenut domaćem turizmu i upoznavanju sa ponudom domaćih destinacija, podsećamo na projekat ODMOR NA VOJVOĐANSKI NAČIN koji TOV realizuje na društvenim mrežama u cilju upoznavanja građana sa destinacijama i atrakcijama širom Vojvodine. Osim najposećenijih Novog Sada, Subotice i Palića najveće atrakcije Vojvodine mogu da se vide i u okviru turističkih paketa VOJVOĐANSKA PROLEĆNA RAPSODIJA, sa obilascima dvoraca, muzeja, ergele Karađorđevo i specijalnog rezervata prirode Carska bara, LETNJA PANONSKA AVANTURA sa Dunavom i Tisom, rekom koja se nalazi i u strategiji razvoja turizma Srbije do 2025.godine, i DUŠA VOJVOĐANSKE JESENI, sa posetama manastirima i vinarijama.\nISTN u dodatku daje brošuru Turističke organizacije Vojvodine\nMOTIV ZA TURISTIČKO PUTOVANJE\nSB Banja Kanjiža u saradnji sa Ministarstvom trgovine, turizma i telekomunikacija i ove godine podržava akciju dodele vrednosnih vaučera od 5.000 RSD, ali je poziv proširen i na studente. Uz sve predviđene epidemiološke mere gostima Banje Kanjiža omogućeno je da uz odmor i rekreaciju steknu uvid u svoje zdravstveno stanje, da se edukuju na teme zdravlja, kao i da naprave izlete do Totovog sela, jednog od Top 10 sela Srbije, do pecare i Ličke kuće Kravić u selu Velebit ili da se voze brodom po Tisi. U ponudi su i aktuelni programi medicinske rehabilitacije kao i wellness programi. Za Internet Serbia Travel News Snežana Adžić, direktorka Banje Kanjiža, kaže:“ Kod nas je balneološki faktor-lekovito blato, kao prirodni lekoviti činilac, po svom sastavu i načinu apliciranja, jedinstven u Srbiji. Kupanje u našim zatvorenim bazenima u termomineralnoj vodi, kao terapijska procedura, pogoduje i fizičkom i psihičkom zdravlju“.\nPored boravka u kompletno renoviranim sobama, korišćenja bazena i svih banjskih wellness i spa kapaciteta, programa „Produženi vikend“, poslovnih ili sportskih jednodnevnih ili višednevnih tim bildinga, gostima Banje Kanjiža na raspolaganju je autentičan program pod nazivom “Zdravi&Lepi uz pomoć prof dr Duška Ilića” koji obuhvata smeštaj na bazi punog pansiona sa redukcionim programom ishrane po recepturi Dr Duška Ilića, preglede, programiranu svakodnevnu fizičku aktivnost sa različitim ritmovima hodanja, vežbama u vodi i sali, edukativnim predavanjima na temu zdravih navika i pravilne ishrane.\nLečenje i terapije u Banji Kanjiža, poput hidro, peloido, elektro i kineziterapije, kao i ručnih masaža, sprovode se uz obavezne konsultacije i kontrolu lekara.\nOGRANIČENJA NE VAŽE ZA LEPOTU I ZDRAVLJE\nIako zdravstveni turizam Srbije trpi posledice pandemije Corona virusa kao i ostali vidovi turizma, ipak je zbog perioda izolacije i epidemioloških mera narasla potreba za estetskom negom. Uz sva ograničenja putovanja, iz Crne Gore, Bosne i Hercegovine, Hrvatske, Severne Makedinije, Austrije i brojnih gradova Srbije dolaze pacijenti u Beograd u DERMATOLOŠKI LASER CENTAR DIVA, koji se već 30 godina bavi estetskom i laserskom medicinom naročito aktuelnom u ovom periodu. Ovaj centar, koji se nalazi na dve lokacije – Prote Mateje 9 u centru grada i Vladimira Popovića 52 na Novom Beogradu, nudi mezoterapiju lica i kose, biorevitalizaciju lica i vrata, hijaluronske filere, botulinski toksin, uklanjanje fleka od sunca, PRP tretmane i razne druge vrste terapija. Prvi je u Regionu uveo u upotrebu lasere sa kojima se rade lifting, epilacija, podmlađivanje lica i šaka, lipoliza, zatezanje i oblikovanje tela. Pacijenti se tretiraju najsavremenijim laserima (4 D i 5 D laserski lifting) a pre svega inovativnom tehnologijom Alma lasera. Za Internet Serbia Travel News Nataša Zmbov, osnivač DIVA LASER CENTRA, kaže „Ovu najnapredniju, inovativnu tehnologiju, ultrazvučnu i radiotalasnu energiju, odobrenu od strane FDA, za zatezanje, konturiranje i poboljšanje kvaliteta kože lica i tela, kojom se postiže selektivno (ciljano) dejstvo energije na dublje slojeve kože, dopunili smo DERMATOKOZMETIKOM. Ova ručno rađena, 100% prirodna kozmetika namenjena mladoj, zreloj i problematičnoj koži, specijalno je rađena za DIVU, posebno je vezana baš za lasere i deluje u kombinaciji sa njima.“\nU ovom trenutku u DERMATOLOŠKOM LASER CENTRU DIVA aktuelni su brojni popusti a Konsultacije SA DERMATOLOZIMA SU besplatne.\n☎ +381 69 692692\nMeđunarodni Interreg V-B ADRION 2014-2020 projekat pod nazivom „Promocija prirodnog i kulturnog nasleđa za razvoj održivog turizma u zaštićenim područjima (PRONACUL)“ ,\nkoji obuhvata 8 zemalja: članice EU – Italija, Slovenija, Hrvatska i Grčka, kandidati za ulazak u EU – Srbija, Albanija i Crna Gora, i potencijalni kandidat za ulazak u EU – Bosna i Hercegovina, naglašava ideju o promociji i očuvanju prirodnog i kulturnog nasleđa i podržava razvoj strategije za zajedničko promovisanje jadransko-jonskog područja ADRION kao turističke destinacije. Države partneri imaju mnoge znamenitosti, neke od njih su pod zaštitom UNESCO-a ili programa Natura 2000, dok neke u budućnosti treba da postanu zaštićene u okviru pilot područja PRONACUL. Metodologija projekta će biti testirana i primenjena u 14 pilot područja, a krajnji rezultat je identifikacija zajedničke regionalne turističke rute.\nPartner iz Srbije ovog projekta, koji treba da bude realizovan do 30. septembra 2022.godine, i čiji ukupan budžet iznosi oko 1.800.000 EUR, je Prirodno-matematički fakultet u Novom Sadu odakle saopštavaju da su se „Povezali sa turističkim organizacijama, regionalnim razvojnim agencijama, privrednim komorama, asocijacijama preduzetnika, javnim institucijama, opštinama i centrima za promociju iz šest država, a sve u cilju i identifikacije regionalne rute turističkih proizvoda“.\nPilot područje projekta PRONACUL u Srbiji je FRUŠKA GORA, što ovoj destinaciji, sa njenim izletištima Iriški venac, Stražilovo, Andrevlje, Borkovac i Popovica, Fruškogorskim manastirima i vinarijama, otvara mogućnost još bolje turističke promocije na evropskom i ostalim tržištima.\nISTN u dodatku daje Turistički vodič FRUŠKE GORE u izdanju Turističke organizacije Vojvodine.\nTradicionalni regionalni kongresno-turistički sajam Conventa Experience u Ljubljani, čiji je cilj predstavljanje regiona Jugoistočne Evrope korporacijama i asocijacijama iz Evrope nudeći visokokvalitetne usluge organizacije i smeštaja po daleko nižim cenama, odložen je za avgust ove godine, a u prvobitnom terminu (21.-22.01.2021.) održan je putem Zoom aplikacije online događaj – Conventa Trend Bar New Europe pod sloganom „Regionalno znanje za globalni Re: Start“. Vebinarima su dominirale teme “Kako se prodaje bez prodaje”, “Kako izgraditi tim na mreži” i “Kako se vratiti u posao turističke industrije koja je stala”. Ceo događaj bio je usmeren ka regionalnim kongresnim biroima Slovenije, Srbije, Hrvatske, Slovačke, Italije, Grčke, Austrije, Bugarske i Poljske, koji su predstavili kreativne primere kako se nositi sa krizom u industriji kongresa i turizma, uspešne projekte iz prošle godine i studije slučaja. Stručni žiri (80%) i online publika (20%) najboljima su dodelili priznanje Best Event Award 2020. Učesnici iz Srbije M2Communications i DMC Vekol nagrađeni su u najvećem broju kategorija: B2B događaj, CROSSOVER događaj, DIGITALNI događaj, AGENCIJA za organizaciju događaja kao i KREATIVNA agencija.\nNaredna međunarodna kongresna berza u Ljubljani CONVENTA 2021, na kojoj je svojevremeno Beograd u kategoriji NAJBOLJA DESTINACIJA ZA KONGRESNI TURIZAM osvojio treće mesto i titulu „Kongresna zvezda“, zakazana je za 25. i 26.avgust 2021.godine.\n☎ +386 (0)4305103


Slijepa djevojka iz Cazina proživljava pakao - mojusk.ba\nSlijepe osobe u BiH su na marginama društva. Snalaze se same, a u većim gradovima imaju pomoć asistenta koji im pomaže u svakodnevnim obavezama. Nažalost, u manjim mjestima i na selima situacija je potpuno drugačija. Tridesetpetogodišnja Dijana Hadžić iz Gornjih Ćoralića u općini Cazin proživljava pakao.\n“Svi smo slavili Bajram, Uskrs, Vaskrs, Božić, Novu godinu i čestitali jedni drugima. Na moju veliku žalost potječem iz sredine koje netolerantna prema vjerskim i nacionalnim različitostima i u kojoj se vrednuje samo svoje, a tuđe je neispravno”, kazala nam je Dijana.


Američki gradovi i kompanije kritikuju Trampovu odluku o klimi\nElon Musk, čelnik Tesla Inc., kritikuje odluku Donalda Trampa o povlačenju iz Pariskog sporazuma\nKonferencija američkih gradonačelnika izrazila je odlučno neslaganje sa odlukom predsednika SAD Donalda Trampa da povuče zemlju iz Pariskog sporazuma o sprečavanju klimatskih promena, prenosi Asošijeted pres.\nGradonačelnik Nju Orleansa Mič Landrieu, potpredsednik ove Konferencije, kazao je da je odustajanje SAD od sporazuma “kratkovido”,nazivajući klimatske promene opasnoom pretnjom po priobalne zajednice, poput njegove, kao i za Ameriku i svet u celini.\nI gradonačelnik Chicaga kritikovao je Trampovu odluku.\n"Povlačenje iz Pariskog sporazuma je kratkovido, a klimatske promene ne čini ništa manje stvarnim. Čikago neće izbeći odgovornost da deluje", rekao je gradonačelnik Čikaga RamEmanuel.\nPronalazač i preduzetnik Elon Musk kazao je da će nakon Trampovog poteza održati obećanje o okončanju svog učešća u dva predsednička saveta\n“Klimatske promene su stvarne. Povlačenje iz Pariskog sporazuma nije dobro za Ameriku niti za svet”, napisao je na Tviteru Musk, koji se nalazi na čelu proizvođača električnih automobila Tesla Inc.\nU međuvremenu, Dženeral Motors, najveći američki proizvođač automobila, saopštio je da ostaje posvećen “stvaranju boljeg (životnog) okruženja). U ovoj kompaniji naglašavaju razvoj električnog vozila Chevrolet Bolt.\nMit Romni, republikanski kandidat za predsednika 2012. rekao je da je u pitanju i "status Amerike kao svetskog lidera".\nOsim SAD, izvan Pariskog sporazuma ostaju samo još Sirija i Nikaragva.